JayJayThrowThrow/commonwealth-wiki-mix huggingface dataset:
ਕੋਟ ਸ਼ਮੀਰ

ਕੋਟ ਸ਼ਮੀਰ, ਪੰਜਾਬ ਵਿੱਚ ਬਠਿੰਡੇ ਜ਼ਿਲ੍ਹੇ ਦਾ ਇੱਕ ਵੱਡਾ ਪਿੰਡ ਹੈ। ਇਹ ਜ਼ਿਲਾ ਬਠਿੰਡਾ ਦੇ ਅਧੀਨ ਆਉਂਦਾ ਹੈ। ਇਸ ਪਿੰਡ ਦੀ ਵਿਸ਼ੇਸ਼ਤਾ ਇਹ ਹੈ ਕਿ ਇਸ ਪਿੰਡ ਵਿੱਚ ਸਿੱਖਾਂ ਦੇ ਦਸਵੇਂ ਗੁਰੂ ਸ੍ਰੀ ਗੁਰੂ ਗੋਬਿੰਦ ਸਿੰਘ ਜੀ ਕੁਝ ਸਮਾਂ ਠਹਿਰੇ ਸਨ ਅਤੇ ਹੁਣ ਉਸ ਥਾਂ ਦੇ ਉਪਰ ਗੁਰਦੁਆਰਾ ਪਾਤਸ਼ਾਹੀ ਦਸਵੀਂ ਸੁਸ਼ੋਭਿਤ ਹੈ। ਇਸ ਪਿੰਡ ਦੇ ਲੋਕਾਂ ਦਾ ਮੁੱਖ ਕਿੱਤਾ ਖੇਤੀਬਾੜੀ ਹੈ। ਇਹ ਪਿੰਡ ਹੁਣ ਨਗਰ ਨਿਗਮ ਦੇ ਵਿੱਚ ਪੈ ਚੁੱਕਿਆ ਹੈ ਅਤੇ ਨਗਰ ਨਿਗਮ ਦੇ ਪਹਿਲੇ ਪ੍ਰਧਾਨ ਨਿਰਮਲ ਸਿੰਘ ਨਿੰਮਾ ਹਨ।
ਇਤਿਹਾਸ

ਇਸ ਪਿੰਡ ਦਾ ਨਾਮ ਇੱਕ ਸੁੰਨੀ ਮੁਸਲਮਾਨ ਸ਼ਮੀਰ ਖਾਨ ਦੇ ਨਾਮ ਤੇ ਪਿਆ। ਪਿੰਡ ਵਿੱਚ ਉਹਦੀ ਗੜੀ ਬਣੀ ਹੋਈ ਸੀ। ਇਸ ਪਿੰਡ ਦੇ ਆਲੇ-ਦੁਆਲੇ ਉਸਦੀ ਲਗਭਗ 35 ਏਕੜ ਜਮੀਨ ਸੀ। ਆਸ-ਪਾਸ ਦੇ ਪਿੰਡ ਵੀ ਇਸੇ ਪਿੰਡ ਦੀ ਜਮੀਨ ਵਿੱਚੋਂ ਬਣੇ ਹੋਏ। ਪੰਜਾਬ ਵਿੱਚ ਸਭ ਜਿਆਦਾ ਹਥਿਆਰ ਇਸ ਪਿੰਡ ਦੇ ਲੋਕਾਂ ਕੋਲ ਹਨ।
ਹਵਾਲੇ

ਸ਼੍ਰੇਣੀ:ਬਠਿੰਡਾ ਜ਼ਿਲ੍ਹੇ ਦੇ ਪਿੰਡ
ਮਹਿਮਾ ਸਰਜਾ

ਮਹਿਮਾ ਸਰਜਾ, ਪੰਜਾਬ ਵਿੱਚ ਬਠਿੰਡੇ ਜ਼ਿਲ੍ਹੇ ਦਾ ਇੱਕ ਪਿੰਡ ਹੈ। ਇਹ ਤਹਿਸੀਲ ਬਠਿੰਡਾ ਦੇ ਅਧੀਨ ਆਉਂਦਾ ਹੈ।

ਪਿੰਡ ਮਹਿਮਾ ਸਰਜਾ ਤਕਰੀਬਨ 375 ਵਰ੍ਹੇ ਪੁਰਾਣਾ ਤੇ ਬਹੁਤ ਵੱਡਾ ਪਿੰਡ ਹੈ। ਇੱਸ ਪਿੰਡ ਨੂੰ ਬੰਨਣ ਵਾਲੇ ਰਾਏ ਮਹਿਮੇ ਬਰਾੜ ਦੇ ਪੁੱਤ ਸਰਜੇ ਬਰਾੜ ਦੇ ਪੁੱਤ - ਪੋਤਰੇ ਸਨ। ਰਾਏ ਮਹਿਮਾ ਇੱਕ ਪ੍ਰਸਿੱਧ ਜੋਧਾ ਸੀ, ਜਿਸਨੇ ਆਪਣੇ ਭਰਾ ਹਸਨੇ ਨਾਲ ਰਲ ਕੇ ਮਾਲਵੇ ਦਿਆਂ ਭੱਟੀਆਂ ਨਾਲ ਲੜਾਈਆਂ ਲੜੀਆਂ ਅਤੇ ਬਠਿੰਡੇ ਦੇ ਉੱਤਰ-ਪੱਛਮ ਦਾ ਬਹੁਤਾ ਇਲਾਕਾ ਮੱਲਿਆ।

ਰਾਇ ਮਹਿਮੇ ਅਤੇ ਹਸਨੇ ਦੀਆਂ ਬਹਾਦਰੀਆਂ ਦੀਆਂ ਵਾਰਾਂ ਉਹਨਾਂ ਵੇਲਿਆਂ ਚ ਅਵੱਲੇ ਹੀ ਢੰਗ ਨਾਲ ਗਾਈਦੀਆਂ ਸਨ। ਇਹ ਅਵੱਲੀ ਧੁਨੀ ਗੁਰਬਾਣੀ ਵਿੱਚ "ਰਾਇ ਮਹਿਮੇ-ਹਸਨੇ ਕੀ ਧੁਨਿ" ਰਾਗ ਵਜੋਂ ਵਰਤੀ ਗਈ ਹੈ।

ਵੰਸ਼ਾਵਲੀ

ਇਸ ਵੰਸ਼ਾਵਲੀ ਵਿੱਚ ਸਿੱਧੂ-ਬਰਾੜ ਗੋਤ ਦੇ ਮੋਢੀ ਸਿਧੂ ਤੋਂ ਲੈ ਕੇ ਬਾਬੇ ਮਹਿਮੇ ਅਤੇ ਉਹਨਾਂ ਦੇ ਟੱਬਰ - ਲਾਣੇ ਤੱਕ ਲਿਖਿਆ ਹੋਵੇਗਾ।

ਸਿੱਧੂ ਰਾਵਲ - ਭੂਰ - ਬੀਰ - ਸੀਤਾ - ਜਰਥ - ਗਲ੍ਹਤ - ਮਹਿਰ - ਹਮੀਰ - ਬਰਾੜ - ਦੁੱਲ - ਬਿਨੇਪਾਲ - ਅਸਪਾਲ - ਦੁਲਚੀ - ਸਾਂਦਲ - ਤੋਲਾ - ਨੀਰ - ਮੰਝ - ਜੈਦ

ਜੈਦ ਦੇ ਚਾਰ ਪੁੱਤਰ : ਮਹਿਮਾ, ਅਬਲੂ, ਮਾਨਕ ਤੇ ਹਸਨਾ।

ਮਹਿਮੇ ਦੇ ਚਾਰ ਪੁੱਤਰ : ਸਰਜਾ, ਗਰਜਾ, ਹੰਦਾਲ ਤੇ ਜਲਾਲ।

(ਸਰਜੇ ਦੇ ਪੁੱਤਾਂ ਦੇ ਨਾਂ ਤੁਸੀਂ ਇਥੇ ਇਡਿੱਟ ਕਰਕੇ ਜੋੜ ਦਿਓ)
ਹਵਾਲੇ

ਸ਼੍ਰੇਣੀ:ਬਠਿੰਡਾ ਜ਼ਿਲ੍ਹੇ ਦੇ ਪਿੰਡ
ਮਹਿਮਾ ਸਰਕਾਰੀ

ਮਹਿਮਾ ਸਰਕਾਰੀ, ਪੰਜਾਬ ਵਿੱਚ ਬਠਿੰਡੇ ਜ਼ਿਲ੍ਹੇ ਦਾ ਇੱਕ ਪਿੰਡ ਹੈ। ਇਹ ਤਹਿਸੀਲ ਬਠਿੰਡਾ ਦੇ ਅਧੀਨ ਆਉਂਦਾ ਹੈ।
ਭੁਗੋਲਿਕ ਸਥਿਤੀ

ਜਨਗਣਨਾ 2011 ਦੀ ਜਾਣਕਾਰੀ ਅਨੁਸਾਰ ਮਹਿਮਾ ਸਰਕਾਰੀ ਪਿੰਡ ਦਾ ਟਿਕਾਣਾ ਕੋਡ ਜਾਂ ਪਿੰਡ ਕੋਡ 035766 ਹੈ। ਮਹਿਮਾ ਸਰਕਾਰੀ ਪਿੰਡ ਪੰਜਾਬ, ਭਾਰਤ ਵਿੱਚ ਬਠਿੰਡਾ ਜ਼ਿਲ੍ਹੇ ਦੀ ਬਠਿੰਡਾ ਤਹਿਸੀਲ ਵਿੱਚ ਸਥਿਤ ਹੈ। ਇਹ ਬਠਿੰਡਾ ਤੋਂ 21 ਕਿਲੋਮੀਟਰ ਦੂਰ ਸਥਿਤ ਹੈ। 2009 ਦੇ ਅੰਕੜਿਆਂ ਅਨੁਸਾਰ ਮਹਿਮਾ ਸਰਕਾਰੀ ਪਿੰਡ ਵਿੱਚ ਗ੍ਰਾਮ ਪੰਚਾਇਤ ਚੁਣੀ ਜਾਂਦੀ ਹੈ। ਪਿੰਡ ਦਾ ਕੁੱਲ ਭੂਗੋਲਿਕ ਖੇਤਰਫਲ 607 ਹੈਕਟੇਅਰ ਹੈ। ਮਹਿਮਾ ਸਰਕਾਰੀ ਦੀ ਕੁੱਲ ਆਬਾਦੀ 1,686 ਹੈ, ਜਿਸ ਵਿੱਚੋਂ ਮਰਦਾਂ ਦੀ ਆਬਾਦੀ 886 ਹੈ ਜਦੋਂ ਕਿ ਔਰਤਾਂ ਦੀ ਆਬਾਦੀ 800 ਹੈ। ਮਹਿਮਾ ਸਰਕਾਰੀ ਦੀ ਸਾਖਰਤਾ ਦਰ 56.52% ਹੈ ਜਿਸ ਵਿੱਚੋਂ 61.06% ਮਰਦ ਅਤੇ 51.50% ਔਰਤਾਂ ਸਾਖਰ ਹਨ। ਮਹਿਮਾ ਸਰਕਾਰੀ ਪਿੰਡ ਵਿੱਚ ਕਰੀਬ 319 ਘਰ ਹਨ। ਮਹਿਮਾ ਸਰਕਾਰੀ ਪਿੰਡ ਇਲਾਕੇ ਦਾ ਪਿੰਨ ਕੋਡ 151201 ਹੈ।
ਹਵਾਲੇ

ਸ਼੍ਰੇਣੀ:ਬਠਿੰਡਾ ਜ਼ਿਲ੍ਹੇ ਦੇ ਪਿੰਡ
ਚੁੱਘੇ ਕਲਾਂ

ਚੁੱਘਾ ਕਲਾਂ ਪਿੰਡ ਪੰਜਾਬ, ਭਾਰਤ ਵਿੱਚ ਬਠਿੰਡਾ ਜ਼ਿਲ੍ਹੇ ਦੀ ਬਠਿੰਡਾ ਤਹਿਸੀਲ ਵਿੱਚ ਸਥਿਤ ਹੈ। ਇਹ ਬਠਿੰਡਾ ਤੋਂ 19 ਕਿਲੋਮੀਟਰ ਦੂਰ ਸਥਿਤ ਹੈ, ਜੋ ਕਿ ਚੁੱਘਾ ਕਲਾਂ ਪਿੰਡ ਦਾ ਜ਼ਿਲ੍ਹਾ ਅਤੇ ਉਪ-ਜ਼ਿਲ੍ਹਾ ਹੈੱਡਕੁਆਰਟਰ ਹੈ। 2009 ਦੇ ਅੰਕੜਿਆਂ ਅਨੁਸਾਰ, ਚੁੱਘੇ ਕਲਾਂ ਪਿੰਡ ਚੁੱਘਾ ਕਲਾਂ ਦੀ ਗ੍ਰਾਮ ਪੰਚਾਇਤ ਹੈ। ਜਨਗਣਨਾ 2011 ਦੀ ਜਾਣਕਾਰੀ ਅਨੁਸਾਰ ਚੁੱਘਾ ਕਲਾਂ ਪਿੰਡ ਦਾ ਟਿਕਾਣਾ ਕੋਡ 035780 ਹੈ। ਚੁੱਘਾ ਕਲਾਂ ਪਿੰਡ ਦਾ ਪਿੰਨ ਕੋਡ 151001 ਹੈ।
ਖੇਤਰ

ਪਿੰਡ ਦਾ ਕੁੱਲ ਭੂਗੋਲਿਕ ਖੇਤਰਫਲ 1847 ਹੈਕਟੇਅਰ ਹੈ। ਚੁੱਘਾ ਕਲਾਂ ਪਿੰਡ ਵਿੱਚ ਕਰੀਬ 814 ਘਰ ਹਨ।
ਆਬਾਦੀ

ਚੁੱਘਾ ਕਲਾਂ ਦੀ ਕੁੱਲ ਆਬਾਦੀ 3,955 ਹੈ, ਜਿਸ ਵਿੱਚੋਂ ਪੁਰਸ਼ਾਂ ਦੀ ਆਬਾਦੀ 2,059 ਹੈ ਜਦਕਿ ਔਰਤਾਂ ਦੀ ਆਬਾਦੀ 1,896 ਹੈ। ਚੁੱਘਾ ਕਲਾਂ ਪਿੰਡ ਦੀ ਸਾਖਰਤਾ ਦਰ 57.32% ਹੈ ਜਿਸ ਵਿੱਚੋਂ 62.70% ਮਰਦ ਅਤੇ 51.48% ਔਰਤਾਂ ਸਾਖਰ ਹਨ।
ਪ੍ਰਸ਼ਾਸਨ

ਚੁੱਘਾ ਕਲਾਂ ਪਿੰਡ ਬਠਿੰਡਾ ਦਿਹਾਤੀ ਵਿਧਾਨ ਸਭਾ ਹਲਕੇ ਅਤੇ ਬਠਿੰਡਾ ਸੰਸਦੀ ਹਲਕੇ ਅਧੀਨ ਆਉਂਦਾ ਹੈ। ਚੁੱਘਾ ਕਲਾਂ ਪਿੰਡ ਦਾ ਸਭ ਤੋਂ ਨਜ਼ਦੀਕੀ ਸ਼ਹਿਰ ਬਠਿੰਡਾ ਹੈ।
ਹਵਾਲੇ

ਸ਼੍ਰੇਣੀ:ਬਠਿੰਡਾ ਜ਼ਿਲ੍ਹੇ ਦੇ ਪਿੰਡ
ਚੁੱਘੇ ਖੁਰਦ

ਚੁੱਘੇ ਖੁਰਦ, ਪੰਜਾਬ ਵਿੱਚ ਬਠਿੰਡੇ ਜ਼ਿਲ੍ਹੇ ਦਾ ਇੱਕ ਪਿੰਡ ਹੈ। ਇਹ ਤਹਿਸੀਲ ਬਠਿੰਡਾ ਦੇ ਅਧੀਨ ਆਉਂਦਾ ਹੈ। ਚੁੱਘੇ ਖੁਰਦ ਦਾ ਮੁੱਢ ਕਰੀਬ 180 ਵਰ੍ਹੇ ਪਹਿਲਾਂ ਪਿੰਡ ਚੁੱਘੇ ਕਲਾਂ ਤੋਂ ਬੱਝਿਆ ਸੀ।

ਚੁੱਘੇ ਕਲਾਂ ਵਿੱਚੋਂ ਬਾਬੇ ਚੁੱਘੇ ਮਾਨ ਦੀ ਪੰਜਵੀਂ ਪੀੜ੍ਹੀ ਦੇ ਸਰਦਾਰ ਮੇਘ ਸਿੰਘ ਮਾਨ ਦੇ ਦੋ ਪੁਤਰਾਂ, ਭਾਗਾ ਸਿੰਘ ਤੇ ਰਾਮਾ ਸਿੰਘ ਨੇ 1845 ਦੇ ਨੇੜੇ ਇਹ ਪਿੰਡ ਬੰਨਿਆ। ਪਿੰਡ ਬੱਝਣ ਮਗਰੋਂ ਚੁੱਘੇ ਕਲਾਂ ਤੋਂ ਹੀ ਬਾਬੇ ਬੂਟੇ ਸਿੰਘ, ਮੱਖਣ ਸਿੰਘ, ਦਵਾਨੇ ਸਿੰਘ ਅਤੇ ਗਿਆਨੇ ਸਿੰਘ ਨੂੰ ਪੈਲੀ ਦੇ ਕੇ ਇਥੇ ਵਸਾਇਆ ਗਿਆ।

ਥੋੜੇ ਚਿਰ ਮਗਰੋਂ ਬਾਬੇ ਭਾਗੇ ਅਤੇ ਰਾਮੇ ਨੇ ਆਪਣੇ ਨਿੱਕੇ ਭਰਾ ਫੂਲੇ ਨੂੰ ਵੀ ਇਥੇ ਪੈਲੀ ਦੇ ਕੇ ਵਸਾਇਆ।

ਪਿੰਡ ਵਿੱਚ ਚਾਰ ਪੱਤੀਆਂ ਇਹਨਾਂ ਬਾਬਿਆਂ ਦੇ ਨਾਂ ਤੇ ਹਨ : ਭਾਗਾ ਪੱਤੀ, ਰਾਮਾ ਪੱਤੀ, ਬੂਟਾ ਪੱਤੀ ਤੇ ਮੱਖਣ ਪੱਤੀ।

ਪਿੰਡ ਦੇ ਜ਼ਿਆਦਾਤਰ ਲੋਕ ਖੇਤੀ ਕਰਦੇ ਹਨ। ਪਿੰਡ ਬੱਝਣ ਵੇਲੇ ਦੀ ਇੱਕ ਬੇਰੀ, ਦੋ ਵਣ ਅੱਜ ਵੀ ਹਰੇ ਖੜ੍ਹੇ ਹਨ। ਪਿੰਡ ਦੇ ਵਿਚਕਾਰ ਪੁਰਾਤਨ ਦਰਵਾਜ਼ਾ ਹੈ। ਇਸ ਦੀਆਂ ਕੰਧਾਂ, ਛੱਤ, ਕੰਧਾਂ ਦੀ ਮੀਨਾਕਾਰੀ, ਬੱਤੇ ਟੈਲਾਂ ਹਰ ਚੀਜ਼ ਵਿਰਾਸਤੀ ਹੈ।
ਧਾਰਮਿਕ ਸਥਾਨ

ਪਿੰਡ ਵਿੱਚ ਦੋ ਗੁਰਦੁਆਰਾ ਸਾਹਿਬ, ਬਾਬਾ ਵੀਰ ਚੰਦ ਦਾ ਡੇਰਾ, ਬਾਲਮੀਕੀ ਮੰਦਰ, ਮਾਤਾ ਦਾ ਮੰਦਰ, ਪੀਰਖਾਨਾ ਅਤੇ ਡੇਰਾ ਬਾਬਾ ਬਿਕਰਮ ਦਾਸ ਸ਼ਰਧਾ ਦੇ ਕੇਂਦਰ ਹਨ।
ਸਹੁਲਤਾਂ

ਪਿੰਡ ਆਪਣੇ ਨੇੜੇ ਦੇ ਪਿੰਡਾਂ ਨਾਲ ਪੱਕੀਆਂ ਸੜਕਾਂ ਰਾਹੀਂ ਜੁੜਿਆ ਹੋਇਆ ਹੈ। ਪੱਕੀ ਅਨਾਜ ਮੰਡੀ, ਤਿੰਨ ਧਰਮਸ਼ਾਲਾਵਾਂ, ਪੰਚਾਇਤ ਘਰ, ਦੋ ਆਂਗਨਵਾੜੀ ਸੈਂਟਰ, ਪਟਵਾਰ ਖਾਨਾ, ਸਹਿਕਾਰੀ ਸੁਸਾਇਟੀ ਸਹੂਲਤਾਂ ਹਨ। ਪਿੰਡ ਵਿੱਚ ਪ੍ਰਾਇਮਰੀ ਸਕੂਲ ਦਾ ਨੀਂਹ ਪੱਥਰ 1956 ’ਚ ਰੱਖਿਆ ਗਿਆ ਜੋ ਬਾਅਦ ਵਿੱਚ 1995 ਵਿੱਚ ਮਿਡਲ ਤੇ 2001 ਵਿੱਚ ਹਾਈ ਸਕੂਲ ਬਣਿਆ। ਪਿੰਡ ਵਿੱਚ ਬਾਬਾ ਵੀਰ ਚੰਦ ਕਲੱਬ ਅਤੇ ਸ਼ਹੀਦ ਭਗਤ ਸਿੰਘ ਸਪੋਰਟਸ ਕਲੱਬ ਸਥਾਪਿਤ ਹਨ।
ਸਨਮਾਨਯੋਗ ਵਿਅਕਤੀ

ਪੰਜਾਬੀ ਦੇ ਪ੍ਰਸਿੱਧ ਹਾਸਰਸ ਕਲਾਕਾਰ ਮੇਹਰ ਮਿੱਤਲ, ਲੇਖਕ ਡਾ. ਰਾਜਿੰਦਰ ਸਿੰਘ ਸੇਖੋਂ, ਸਮਾਜ ਸੇਵਾ ਨੂੰ ਸਮਰਪਿਤ ਅਤੇ 1990 ਤੋਂ ਟੀਕਾਕਰਨ ਮਿਸ਼ਨ ਆਪਣੇ ਪੱਧਰ ’ਤੇ ਚਲਾਣ ਵਾਲੇ ਲਾਲ ਚੰਦ ਸਿੰਘ, ਸੰਤ ਬਿਕਰਮਦਾਸ ਜੀ ਫੱਕਰ, ਦਰਵਾਰਾ ਸਿੰਘ ਅਤੇ ਅਨੂਪ ਸਿੰਘ ਆਜ਼ਾਦ ਹਿੰਦ ਫੌਜ ਦੇ ਸਿਪਾਹੀ ਰਹੇ ਹਨ। ਆਜ਼ਾਦੀ ਘੁਲਾਟੀਏ ਦੇ ਤੌਰ ਤੇ ਸਰਦਾਰ ਦਰਬਾਰਾ ਸਿੰਘ ਨੂੰ ਦੇਸ਼ ਦੀ ਆਜ਼ਾਦੀ 25 ਵੀਂ ਵਰੇ ਗੰਢ ਤੇ ਦੇਸ਼ ਦੀ ਪ੍ਰਧਾਨ ਮੰਤਰੀ ਇੰਦਰਾ ਗਾਂਧੀ ਵੱਲੋਂ ਪੱਤਰ ਦੇਕੇ ਸਨਮਾਨਿਤ ਕੀਤਾ ਗਿਆ ਸੀ। ਨੌਜਵਾਨ ਲੇਖਕ ਤੇ ਪੱਤਰਕਾਰ ਗੁਰਸੇਵਕ ਚੁੱਘੇ ਖੁਰਦ ਜਿਥੇ ਪੱਤਰਕਾਰਤਾ ਵਿਚ ਨਾਮ ਰੱਖਦੇ ਹਨ ਉਥੇ ਹੀ ਉਹ ਪੰਜਾਬੀ ਵਿਚ ਤਿੰਨ ਕਿਤਾਬਾਂ ਲਿਖ ਕੇ ਪੰਜਾਬੀ ਸਾਹਿਤ ਦੀ ਸੇਵਾ ਕਰ ਰਹੇ ਹਨ
ਹਵਾਲੇ

ਸ਼੍ਰੇਣੀ:ਬਠਿੰਡਾ ਜ਼ਿਲ੍ਹੇ ਦੇ ਪਿੰਡ
ਕਿੱਲੀ ਨਿਹਾਲ ਸਿੰਘ ਵਾਲਾ

ਕਿੱਲੀ ਨਿਹਾਲ ਸਿੰਘ ਵਾਲਾ, ਪੰਜਾਬ ਵਿੱਚ ਬਠਿੰਡੇ ਜ਼ਿਲ੍ਹੇ ਦਾ ਇੱਕ ਪਿੰਡ ਹੈ। ਇਹ ਤਹਿਸੀਲ ਬਠਿੰਡਾ ਦੇ ਅਧੀਨ ਆਉਂਦਾ ਹੈ।
ਕਿੱਲੀ ਨਿਹਾਲ ਸਿੰਘਵਾਲੀ ਬਾਰੇ

ਜਨਗਣਨਾ 2011 ਦੀ ਜਾਣਕਾਰੀ ਅਨੁਸਾਰ ਕਿੱਲੀ ਨਿਹਾਲ ਸਿੰਘਵਾਲੀ ਪਿੰਡ ਦਾ ਸਥਾਨ ਕੋਡ ਜਾਂ ਪਿੰਡ ਕੋਡ 035768 ਹੈ। ਕਿੱਲੀ ਨਿਹਾਲ ਸਿੰਘਵਾਲੀ ਪਿੰਡ ਪੰਜਾਬ, ਭਾਰਤ ਵਿੱਚ ਬਠਿੰਡਾ ਜ਼ਿਲ੍ਹੇ ਦੀ ਬਠਿੰਡਾ ਤਹਿਸੀਲ ਵਿੱਚ ਸਥਿਤ ਹੈ। ਇਹ ਬਠਿੰਡਾ ਤੋਂ 21 ਕਿਲੋਮੀਟਰ ਦੂਰ ਸਥਿਤ ਹੈ, ਜੋ ਕਿ ਪਿੰਡ ਕਿੱਲੀ ਨਿਹਾਲ ਸਿੰਘਵਾਲੀ ਦਾ ਜ਼ਿਲ੍ਹਾ ਅਤੇ ਉਪ-ਜ਼ਿਲ੍ਹਾ ਹੈੱਡਕੁਆਰਟਰ ਹੈ। 2009 ਦੇ ਅੰਕੜਿਆਂ ਅਨੁਸਾਰ ਕਿਲੀ ਨਿਹਾਲ ਸਿੰਘ ਪਿੰਡ ਕਿਲੀ ਨਿਹਾਲ ਸਿੰਘਵਾਲੀ ਦੀ ਗ੍ਰਾਮ ਪੰਚਾਇਤ ਹੈ।

ਪਿੰਡ ਦਾ ਕੁੱਲ ਭੂਗੋਲਿਕ ਖੇਤਰ 575 ਹੈਕਟੇਅਰ ਹੈ। ਕਿੱਲੀ ਨਿਹਾਲ ਸਿੰਘਾਂਵਾਲੀ ਦੀ ਕੁੱਲ ਆਬਾਦੀ 3,054 ਹੈ, ਜਿਸ ਵਿੱਚੋਂ ਮਰਦ ਆਬਾਦੀ 1,601 ਹੈ ਜਦਕਿ ਔਰਤਾਂ ਦੀ ਆਬਾਦੀ 1,453 ਹੈ। ਕਿੱਲੀ ਨਿਹਾਲ ਸਿੰਘਾਂਵਾਲੀ ਪਿੰਡ ਦੀ ਸਾਖਰਤਾ ਦਰ 55.83% ਹੈ ਜਿਸ ਵਿੱਚੋਂ 60.40% ਮਰਦ ਅਤੇ 50.79% ਔਰਤਾਂ ਪੜ੍ਹੀਆਂ-ਲਿਖੀਆਂ ਹਨ। ਪਿੰਡ ਕਿੱਲੀ ਨਿਹਾਲ ਸਿੰਘਵਾਲੀ ਵਿੱਚ ਕਰੀਬ 562 ਘਰ ਹਨ। ਕਿੱਲੀ ਨਿਹਾਲ ਸਿੰਘਵਾਲੀ ਪਿੰਡ ਦਾ ਪਿੰਨ ਕੋਡ 151201 ਹੈ।

ਜਦੋਂ ਪ੍ਰਸ਼ਾਸਨ ਦੀ ਗੱਲ ਆਉਂਦੀ ਹੈ ਤਾਂ ਕਿੱਲੀ ਨਿਹਾਲ ਸਿੰਘਵਾਲੀ ਪਿੰਡ ਦਾ ਪ੍ਰਬੰਧ ਸਰਪੰਚ ਦੁਆਰਾ ਕੀਤਾ ਜਾਂਦਾ ਹੈ ਜੋ ਸਥਾਨਕ ਚੋਣਾਂ ਦੁਆਰਾ ਪਿੰਡ ਦਾ ਨੁਮਾਇੰਦਾ ਚੁਣਿਆ ਜਾਂਦਾ ਹੈ। 2019 ਦੇ ਅੰਕੜਿਆਂ ਅਨੁਸਾਰ, ਕਿੱਲੀ ਨਿਹਾਲ ਸਿੰਘਵਾਲੀ ਪਿੰਡ ਭੁੱਚੋ ਮੰਡੀ ਵਿਧਾਨ ਸਭਾ ਹਲਕੇ ਅਤੇ ਬਠਿੰਡਾ ਸੰਸਦੀ ਹਲਕੇ ਅਧੀਨ ਆਉਂਦਾ ਹੈ। ਸਾਰੀਆਂ ਵੱਡੀਆਂ ਆਰਥਿਕ ਗਤੀਵਿਧੀਆਂ ਲਈ ਗੋਨਿਆਣਾ ਪਿੰਡ ਕਿੱਲੀ ਨਿਹਾਲ ਸਿੰਘਵਾਲੀ ਦੇ ਨਜ਼ਦੀਕੀ ਸ਼ਹਿਰ ਹੈ।
ਕਿੱਲੀ ਨਿਹਾਲ ਸਿੰਘਵਾਲੀ ਦੀ ਆਬਾਦੀ
ਹਵਾਲੇ

ਸ਼੍ਰੇਣੀ:ਬਠਿੰਡਾ ਜ਼ਿਲ੍ਹੇ ਦੇ ਪਿੰਡ
ਵਿਰਕ ਖੁਰਦ

ਵਿਰਕ ਖੁਰਦ - Virk Khurd - विर्क खुर्द , ਪੰਜਾਬ ਵਿੱਚ ਬਠਿੰਡੇ ਜ਼ਿਲ੍ਹੇ ਦਾ ਇੱਕ ਪਿੰਡ ਹੈ। ਇਹ ਤਹਿਸੀਲ ਬਠਿੰਡਾ ਦੇ ਅਧੀਨ ਆਉਂਦਾ ਹੈ।


ਇਹ ਬਠਿੰਡਾ ਤੋਂ 22 ਕਿਲੋਮੀਟਰ ਦੀ ਦੂਰੀ 'ਤੇ ਸਥਿਤ ਹੈ, ਜੋ ਕਿ ਵਿਰਕ ਖੁਰਦ ਪਿੰਡ ਦਾ ਜ਼ਿਲ੍ਹਾ ਅਤੇ ਉਪ-ਜ਼ਿਲ੍ਹਾ ਹੈਡਕੁਆਟਰ ਹੈ. 2009 ਦੇ ਅੰਕੜਿਆਂ ਅਨੁਸਾਰ ਵਿਰਕ ਖੁਰਦ ਪਿੰਡ ਵੀ ਇੱਕ ਗ੍ਰਾਮ ਪੰਚਾਇਤ ਹੈ। ਪਿੰਡ ਦਾ ਕੁੱਲ ਭੂਗੋਲਿਕ ਖੇਤਰ 720 ਹੈਕਟੇਅਰ ਹੈ. ਵਿਰਕ ਖੁਰਦ ਦੀ ਕੁੱਲ ਆਬਾਦੀ 2,158 ਲੋਕਾਂ ਦੀ ਹੈ। ਵਿਰਕ ਖੁਰਦ ਪਿੰਡ ਵਿਚ ਤਕਰੀਬਨ 429 ਘਰ ਹਨ। 2019 ਦੇ ਅੰਕੜਿਆਂ ਅਨੁਸਾਰ ਵਿਰਕ ਖੁਰਦ ਪਿੰਡ ਬਠਿੰਡਾ ਦਿਹਾਤੀ ਵਿਧਾਨ ਸਭਾ ਅਤੇ ਬਠਿੰਡਾ ਸੰਸਦੀ ਖੇਤਰ ਅਧੀਨ ਆਉਂਦੇ ਹਨ। ਬਠਿੰਡਾ ਵਿਰਕ ਖੁਰਦ ਦਾ ਨੇੜਲਾ ਸ਼ਹਿਰ ਹੈ।


ਵਿਰਕ ਖੁਰਦ ਪਿੰਨ ਕੋਡ 151201 ਹੈ ਅਤੇ ਡਾਕ ਮੁੱਖ ਦਫਤਰ ਗੋਨਿਆਣਾ ਮੰਡੀ ਹੈ. ਵਿਰਕ ਖੁਰਦ ਪਿੰਡ ਦੇ ਮੋਢੀ ਬਾਬਾ ਮਸਤਰਾਮ ਜੀ ਹਨ, ਜਿਨ੍ਹਾਂ ਨੇ ਵੱਡੇ ਪਿੰਡ ਵਿਰਕ ਕਲਾਂ ਦੀ ਵੀ ਨੀਂਹ ਰੱਖੀ ਸੀ।


ਵਿਰਕ ਖੁਰਦ ਵਿਚ ਇਕ ਸਕੂਲ, 2 ਹਿੰਦੂ ਮੰਦਿਰ, 1 ਗੁਰੂਦਵਾਰਾ, ਬਾਬਾ ਮਸਤਰਾਮ ਜੀ ਦਾ ਮੰਦਿਰ, 1 ਡੇਰਾ ਅਤੇ ਪਿੰਡ ਤੋਂ 1 ਕਿੱਲੋਮੀਟਰ ਬਾਹਰ 1 ਇਤਹਾਸਿਕ ਗੁਰੂਦਵਾਰਾ ਹੈ।


ਵਿਰਕ ਖੁਰਦ ਪਿੰਡ ਦਾ ਮੁਖ ਕਿਤਾ ਖੇਤੀ ਹੈ।
ਹਵਾਲੇ

ਸ਼੍ਰੇਣੀ:ਬਠਿੰਡਾ ਜ਼ਿਲ੍ਹੇ ਦੇ ਪਿੰਡ
ਬੁਰਜ ਮਹਿਮਾ

ਬੁਰਜ ਮਹਿਮਾ, ਪੰਜਾਬ ਵਿੱਚ ਬਠਿੰਡੇ ਜ਼ਿਲ੍ਹੇ ਦਾ ਇੱਕ ਪਿੰਡ ਹੈ। ਇਹ ਤਹਿਸੀਲ ਬਠਿੰਡਾ ਦੇ ਅਧੀਨ ਆਉਂਦਾ ਹੈ। ਇਹ ਪਿੰਡ ਬਠਿੰਡਾ ਤੋ 17 ਕਿਲੋਮੀਟਰ ਦੂਰੀ ਤੇ ਬਠਿੰਡਾ-ਮੁਕਤਸਰ ਸਾਹਿਬ ਰੋਡ ਤੇ ਸਥਿਤ ਹੈ ਇਸ ਪਿੰਡ ਵਿੱਚ ਮਾਤਾ ਸ਼ੀਤਲਾ ਦਾ ਮੰਦਿਰ ਸੁਭੋਭਿਤ ਹੈ ਜੋ ਮਾਲਵੇ ਦਾ ਇੱਕ ਮਸ਼ਹੂਰ ਤੀਰਥ ਹੈ ਇੱਥੇ ਹਰ ਸਾਲ ਚੇਤਰ ਮਹੀਨੇ ਵਿੱਚ ਬਹੁਤ ਭਾਰੀ ਮੇਲਾ ਲੱਗਦਾ ਹੈ। ਲੋਕਾਂ ਦਾ ਮੁੱਖ ਕਿੱਤਾ ਖੇਤੀਬਾੜੀ ਅਤੇ ਪਸ਼ੂ ਪਾਲਣ ਹੈ ।ਸਿੱਖਿਆ ਅਤੇ ਸਿਹਤ ਸਹੂਲਤਾਂ ਦਾ ਵਧੀਆ ਪ੍ਰਬੰਧ ਹੈ। ਸਰਕਾਰੀ ਹਾਈ ਸਕੂਲ ਅਤੇ ਪ੍ਰਾਇਮਰੀ ਸਕੂਲ ਪਿੰਡ ਦੇ ਬੱਚਿਆ ਨੂੰ ਵਧੀਆ ਸਿੱਖਿਆ ਦੇਣ ਲਈ ਹਨ।‌‌ ਪਿੰਡ ਵਿੱਚ ਦੋ ਪੁਰਾਤਨ ਖੂਹ ਹਨ ।
ਹਵਾਲੇ

ਸ਼੍ਰੇਣੀ:ਬਠਿੰਡਾ ਜ਼ਿਲ੍ਹੇ ਦੇ ਪਿੰਡ
ਬੱਲੂਆਣਾ

ਬੱਲੂਆਣਾ, ਪੰਜਾਬ ਵਿੱਚ ਬਠਿੰਡੇ ਜ਼ਿਲ੍ਹੇ ਦਾ ਇੱਕ ਪਿੰਡ ਹੈ। ਇਹ ਤਹਿਸੀਲ ਬਠਿੰਡਾ ਦੇ ਅਧੀਨ ਆਉਂਦਾ ਹੈ। ਬੱਲੂਆਣਾ ਪਿੰਡ ਬਾਬਾ ਬਾਲਾ ਜੀ ਦੀ ਛਤਰ ਛਾਇਆ ਹੇਠਾਂ ਵਸਿਆ ਹੈ। ਇੱਥੇ ਪੱਕੀਆ ਇੱਟਾਂ ਦੇ ਘਰ ਨਹੀਂ ਸਨ ਬਣਦੇ ਜੋ ਕਿ ਕੁਝ ਸਮਾਂ ਪਹਿਲਾ ਹੀ ਬਣਨ ਲਗੇ ਹਨ। ਇਸ ਪਿੱਛੇ ਧਾਰਮਿਕ ਕਾਰਨ ਹੈ। ਪਿੰਡ ਵਿੱਚ ਗੁਰੂਦਆਰਾ ਸਾਹਿਬ ਤੇ ਡੇਰਾ ਬਾਬਾ ਬਾਲਾ ਜੀ ਸਥਿਤ ਹਨ ਇੰਸਟਾਗ੍ਰਾਮ ਦਾ ਨੌਜਵਾਨ ਚਰਚਿਤ ਕਵੀ ਸੀਪਾ ਕਲੇਰ, ਵਣ ਵਿਭਾਗ ਦਾ ਕਰਮਚਾਰੀ ਪ੍ਰਗਟ ਸਿੰਘ ਕਲੇਰ ਇਸੇ ਪਿੰਡ ਦੇ ਵਸਨੀਕ ਹਨ।
ਹਵਾਲੇ

ਸ਼੍ਰੇਣੀ:ਬਠਿੰਡਾ ਜ਼ਿਲ੍ਹੇ ਦੇ ਪਿੰਡ
ਪਿੰਡ

300px|right|thumb|ਮੱਧ ਭਾਰਤ ਦਾ ਇੱਕ ਪਿੰਡ
thumb|ਬੇਨਿਨ ਵਿੱਚ ਇੱਕ ਦੂਰ-ਦੁਰਾਡੇ ਪਿੰਡ
ਪਿੰਡ ਅਜਿਹੀ ਥਾਂ ਹੁੰਦੀ ਹੈ ਜਿੱਥੇ ਮਨੁੱਖੀ ਅਬਾਦੀ ਜਾਂ ਵਸੋਂ ਵੱਡੇ ਝੁੰਡਾਂ ਵਿੱਚ ਰਹਿੰਦੀ ਹੈ। ਪਿੰਡ ਕਸਬਿਆਂ ਤੋਂ ਛੋਟੇ ਹੁੰਦੇ ਹਨ ਅਤੇ ਇਹਨਾਂ ਦੀ ਅਬਾਦੀ ਸੈਕੜਿਆਂ ਤੋਂ ਲੈ ਕੇ ਕੁਝ ਹਜ਼ਾਰਾਂ ਤੱਕ ਹੁੰਦੀ ਹੈ। ਵਸੋਂ ਦੇ ਰਹਿਣ ਦੀ ਜਗ੍ਹਾ ਮੁੱਖ ਤੌਰ ’ਤੇ ਕੱਚੇ ਜਾਂ ਪੱਕੇਘਰ ਹੁੰਦੇ ਹਨ। ਇੱਥੋਂ ਦਾ ਮੁੱਖ ਕਿੱਤਾ ਆਮ ਤੌਰ ’ਤੇ ਖੇਤੀਬਾੜੀ ਹੁੰਦਾ ਹੈ ਅਤੇ ਨਾਲ-ਨਾਲ ਪਸ਼ੂ ਵੀ ਪਾਲ਼ੇ ਜਾਂਦੇ ਹਨ।
ਭਾਰਤ ਦੇ ਪਿੰਡ

"ਭਾਰਤ ਦੀ ਰੂਹ ਇਸ ਦੇ ਪਿੰਡਾਂ ਵਿੱਚ ਰਹਿੰਦੀ ਹੈ", ਮਹਾਤਮਾ ਗਾਂਧੀ ਨੇ 20ਵੀਂ ਸਦੀ ਦੇ ਸ਼ੁਰੂ ਵਿੱਚ ਕਿਹਾ ਸੀ। ਭਾਰਤ ਦੀ 2011 ਦੀ ਜਨ ਗਣਨਾ ਅਨੁਸਾਰ 68.84% ਭਾਰਤਵਾਸੀ (ਲਗਪੱਗ 83.31 ਕਰੋੜ ਲੋਕ) 640,867 ਪਿੰਡਾਂ ਵਿੱਚ ਵੱਸਦੇ ਸਨ। ਭਾਰਤ ਦੇ ਪਿੰਡ ਅਜੇ ਵੀ ਪੱਛੜੇ ਹੋਏ ਹਨ ਤੇ ਉਥੇ ਬੁਨਿਆਦੀ ਸਹੂਲਤਾਂ ਦੀ ਘਾਟ ਹੈ ਜਿਸ ਨਾਲ ਸ਼ਹਿਰਾਂ ਵੱਲ ਪਰਵਾਸ ਵਧਿਆ ਹੈ ਪਰ ਸ਼ਹਿਰਾਂ ਵਿੱਚ ਵੀ ਰਹਿਣ ਲਈ ਲੋੜੀਂਦੀ ਥਾਂ ਨਹੀਂ ਹੈ ਕਿਉਂਕਿ ਉਹਨਾਂ ਦਾ ਵਿਕਾਸ ਵੀ ਯੋਜਨਵੱਧ ਢੰਗ ਨਾਲ ਨਹੀਂ ਹੋ ਰਿਹਾ।
ਹਵਾਲੇ
ਬਾਹਰੀ ਕੜੀਆਂ

* ਪਿੰਡ ਦੀ ਫਿਰਨੀ


ਸ਼੍ਰੇਣੀ:ਪਿੰਡ
ਮਹਿਮਾ ਭਗਵਾਨਾ

ਮਹਿਮਾ ਭਗਵਾਨਾ, ਪੰਜਾਬ ਵਿੱਚ ਬਠਿੰਡੇ ਜ਼ਿਲ੍ਹੇ ਦਾ ਇੱਕ ਪਿੰਡ ਹੈ। ੲਿਹ ਪਿੰਡ ਬਾਬਾ ਭਗਵਾਨ ਸਿੰਘ ਨੇ 19ਵੀਂ ਸਦੀ ਦੇ ਸ਼ੁਰੂ 'ਚ ਵਸਾੲਿਅਾ। ਇਹ ਤਹਿਸੀਲ ਬਠਿੰਡਾ ਦੇ ਅਧੀਨ ਆਉਂਦਾ ਹੈ। ਇਹ ਪਿੰਡ ਇਤਿਹਾਸਕ ਧਾਰਮਿਕ ਸਥਾਨ ਲੱਖੀ ਜੰਗਲ ਦੇ ਪੱਛਮ ਵਾਲੇ ਪਾਸੇ ਛੇ ਕਿਲੋਮੀਟਰ ਦੀ ਵਿੱਥ ’ਤੇ ਗੁਰੂ ਗੋਬਿੰਦ ਸਿੰਘ ਮਾਰਗ ਉਪਰ ਘੁੱਗ ਵੱਸਦਾ ਹੈ। ਬਠਿੰਡਾ-ਮੁਕਤਸਰ ਸੜਕ ਤੋਂ ਸਿਰਫ਼ ਦੋ ਕਿਲੋਮੀਟਰ ਦੂਰ ਹੈ। ਇਸ ਪਿੰਡ ਦੀ ਅਬਾਦਿ ਪੰਦਰਾਂ ਸੌ ਦੇ ਕਰੀਬ ਹੈ। ਇਸ ਪਿੰਡ ਦੇ ਨਾਲ ਲਗਦੇ ਪਿੰਡ ਮਹਿਮਾ ਸਰਕਾਰੀ, ਮਹਿਮਾ ਸਵਾਈ ਤੇ ਮਹਿਮਾ ਸਰਜਾ ਨਾਲ ਪੱਕੀ ਸੜਕ ਨਾਲ ਜੁੜਿਆ ਹੋਇਆ ਹੈ। ਪਿੰਡ ਦੇ ਜ਼ਿਆਦਾ ਵਾਸੀ ਖੇਤੀ ਕਰਦੇ ਹਨ। ਪਿੰਡ ਵਿੱਚ ਪਿਛਲੇ ਸਮੇਂ ਦਾ ਇੱਕ ਪੁਰਾਣਾ ਖੂਹ, ਸਭ ਤੋਂ ਪੁਰਾਣਾ ਮੁੱਲਾਂਪੁਰ ਵਾਲੇ ਸੰਤਾਂ ਦਾ ਡੇਰਾ, ਗੁਰਦੁਆਰਾ ਸਾਹਿਬ ਹੈ।
ਇਤਿਹਾਸ

ਇਸ ਪਿੰਡ ਦੀਆਂ ਪੰਜ ਪੱਤੀਆਂ ਹਨ। ਇਹ ਪਿੰਡ 1800 ਈਸਵੀ ਦੇ ਲਗਪਗ ਹੋਂਦ ਵਿੱਚ ਆਇਆ ਸੀ। ਇਸ ਪਿੰਡ ਦੇ ਬਜ਼ੁਰਗ, ਅਬਲੂ ਤੇ ਮਹਿਮੇ ਦੀ ਸੰਤਾਨ ਵਿਚੋਂ ਹਨ। ਮਹਿਮੇ ਦੇ ਚਾਰ ਪੁੱਤਰ ਸਰਜਾ, ਗਰਜਾ, ਹੁੰਦਾਲ ਤੇ ਜਲਾਲ ਹੋਏ ਹਨ। ਗਰਜੇ ਦੇ ਦੋ ਪੁੱਤਰ ਭਗਵਾਨਾ ਤੇ ਫੂਲਾ ਸਨ। ਭਗਵਾਨੇ ਦੀ ਸੰਤਾਨ ਨੇ ਮਹਿਮਾ ਭਗਵਾਨਾ ਵਸਾਇਆ। ਫੂਲੇ ਦੀ ਔਲਾਦ ਮਹਿਮਾ ਸਰਕਾਰੀ ਬੈਠੀ ਰਹੀ।
ਸਨਮਾਨ ਲੋਕ

ਸਵ. ਨੰਦ ਸਿੰਘ ਬਰਾੜ ਬਲਾਕ ਸਮਿਤੀ ਦੇ ਚੇਅਰਮੈਨ ,ਇੰਦਰ ਸਿੰਘ ਬਰਾੜ ਗੁਰਦੀਪ ਸਿੰਘ ਕਰਨਲ,ਗੁਰਤੇਜ ਸਿੰਘ ਬਰਾੜ (ਕਬੱਡੀ ਕੋਚ) ਨਛੱਤਰ ਸਿੰਘ ਮੱਲ, ਬਲਦੇਵ ਸਿੰਘ ਬਰਾੜ ਕਬੱਡੀ ਖਿਦਾਰੀ, ਬਾਬਾ ਕਰਮ ਸਿੰਘ ਬਰਾੜ ਸ਼ਰਨਦੀਪ ਕੌਰ ਬਰਾੜ ਡਿਪਟੀ ਕਮਿਸ਼ਨਰ ਪਿੰਡ ਦੀ ਸ਼ਾਨ ਹਨ।
ਸਹੁਲਤਾਂ

ਪਿੰਡ ਨੂੰ ਪਸ਼ੂ ਡਿਸਪੈਂਸਰੀ, ਬਿਜਲੀ ਦਫ਼ਤਰ ਤੇ ਪਟਵਾਰਖਾਨੇ ਦੀ ਸਹੂਲਤ ਪ੍ਰਾਪਤ ਹੈ। ਪਿੰਡ ਵਿੱਚ 1944 ਤੋਂ ਪ੍ਰਾਇਮਰੀ ਤੇ 1990 ਤੋਂ ਮਿਡਲ ਸਕੂਲ ਬਣਿਆ ਹੋਇਆ ਹੈ
ਹਵਾਲੇ

ਸ਼੍ਰੇਣੀ:ਬਠਿੰਡਾ ਜ਼ਿਲ੍ਹੇ ਦੇ ਪਿੰਡ
ਕਣਕ ਦੇ ਖੇਤ ਅਤੇ ਕਾਂ

ਕਣਕ ਦੇ ਖੇਤ ਅਤੇ ਕਾਂ (Wheatfield with Crows) ਵਿੰਸੇਂਟ ਵੈਨ ਗਾਗ ਦੀ ਜੁਲਾਈ 1890 ਦੀ ਪੇਂਟਿੰਗ ਹੈ। ਆਮ ਕਿਹਾ ਜਾਂਦਾ ਹੈ ਕੀ ਇਹ ਉਸ ਦੀ ਆਖਰੀ ਪੇਂਟਿੰਗ ਹੈ। ਲੇਕਿਨ ਕਲਾ ਦੇ ਇਤਿਹਾਸਕਾਰ ਇਹ ਗੱਲ ਪੱਕੀ ਨਹੀਂ ਸਮਝਦੇ ਕਿਉਂਕਿ ਇਸ ਦੇ ਆਖਰੀ ਹੋਣ ਸੰਬੰਧੀ ਕੋਈ ਇਤਿਹਾਸਕ ਰਿਕਾਰਡ ਮੌਜੂਦ ਨਹੀਂ ਹਨ। ਵੈਨ ਗਾਗ ਦੀਆਂ ਚਿਠੀਆਂ ਦੱਸਦੀਆਂ ਹਨ ਕਿ ਕਣਕ ਦੇ ਖੇਤ ਅਤੇ ਕਾਂ 10 ਜੁਲਾਈ ਨੂੰ ਮੁਕੰਮਲ ਕੀਤੀ ਗਈ ਸੀ ਅਤੇ ਇਹ ਅਗਲੀਆਂ ਪੇਂਟਿੰਗਾਂ ਤੋਂ ਪਹਿਲੋਂ ਦੀ ਹੈ: ਔਵਰਜ਼ ਦਾ ਟਾਊਨਹਾਲ 14 ਜੁਲਾਈ 1890 ਅਤੇ ਡੌਬਿਗਨੀ ਦਾ ਬਾਗ। ਫਿਰ, ਜਾਨ ਹੁਲਸਕਰ ਦਾ ਕਹਿਣਾ ਹੈ ਵਢੀ ਹੋਈ ਕਣਕ, ਕਣਕ ਦੇ ਤੀਲਿਆਂ ਵਾਲਾ ਖੇਤ (F771), ਅਵਸ਼ ਬਾਅਦ ਵਾਲੀ ਪੇਂਟਿੰਗ ਹੈ।
ਹਵਾਲੇ

ਸ਼੍ਰੇਣੀ:ਵਾਨ ਗਾਗ ਮਿਊਜੀਅਮ
ਸ਼੍ਰੇਣੀ:ਵਾਨ ਗਾਗ ਦੇ ਚਿੱਤਰ
ਸ਼੍ਰੇਣੀ:ਚਿੱਤਰਕਲਾ
ਵਾਨ ਗਾਗ ਦੇ ਸਵੈ-ਚਿੱਤਰ

, ਦਾਹੜੀ ਬਿਨ ਸਵੈ ਚਿੱਤਰ , ਅੰਤ ਸਤੰਬਰ 1889, (F 525), ਕੈਨਵਸ ਤੇ ਤੇਲ ਚਿੱਤਰ, 40 × 31 ਸਮ, ਨਿਜੀ ਸੰਗ੍ਰਹਿ, ਇਹ ਉਸ ਦਾ ਆਖਰੀ ਸਵੈ ਚਿੱਤਰ ਸੀ। ਆਪਣੀ ਮਾਂ ਨੂੰ ਤੋਹਫ਼ੇ ਵਜੋਂ ਦਿੱਤਾ ਸੀ।]]
ਦਰਜਨਾਂ ਵਿੱਚ ਵਿੰਸੇਂਟ ਵਾਨ ਗਾਗ ਦੇ ਸਵੈ ਚਿੱਤਰ ਵਿੰਸੇਂਟ ਵਾਨ ਗਾਗ (1853–1890) ਦੀ ਕਲਾ ਸਿਰਜਨਾ ਦਾ ਮਹੱਤਵਪੂਰਨ ਅੰਗ ਸੀ। ਉਸ ਦੇ ਸਵੈ ਚਿੱਤਰ ਚਿਹਰੇ ਦਾ ਚਿਤਰਣ ਇਵੇਂ ਕਰ ਰਹੇ ਲੱਗਦੇ ਹਨ ਜਿਵੇਂ ਇਹ ਦਰਪਨ ਵਾਲਾ ਪ੍ਰਤੀਬਿੰਬ ਹੋਵੇ।
ਹਵਾਲੇ

ਸ਼੍ਰੇਣੀ:ਵਾਨ ਗਾਗ ਦੇ ਸਵੈ ਚਿੱਤਰ
ਸ਼੍ਰੇਣੀ:ਵਿਨਸੈਂਟ ਵਾਨ ਗਾਗ
ਘਸੋ ਖਾਨਾ

ਘਾਸੋ ਖਾਨਾ, ਭਾਰਤ ਦੇ ਪੰਜਾਬ ਪ੍ਰਾਂਤ ਵਿੱਚ ਬਠਿੰਡੇ ਜ਼ਿਲ੍ਹੇ ਦਾ ਇੱਕ ਪਿੰਡ ਹੈ। ਇਹ ਤਹਿਸੀਲ ਮੌੜ ਦੇ ਅਧੀਨ ਆਉਂਦਾ ਹੈ।
ਪਿੰਡ ਬਾਰੇ

ਮਰਦਮਸ਼ੁਮਾਰੀ 2011 ਦੀ ਜਾਣਕਾਰੀ ਅਨੁਸਾਰ ਘਾਸੋ ਖਾਨਾ ਪਿੰਡ ਦਾ ਸਥਾਨ ਕੋਡ ਜਾਂ ਪਿੰਡ ਦਾ ਕੋਡ 035869 ਹੈ। ਘੋਸੋ ਖਾਨਾ ਪਿੰਡ, ਬਠਿੰਡਾ ਜ਼ਿਲ੍ਹੇ ਦੀ ਮੌੜ ਤਹਿਸੀਲ ਵਿੱਚ ਸਥਿਤ ਹੈ। ਇਹ ਉਪ-ਜ਼ਿਲ੍ਹਾ ਹੈਡਕੁਆਟਰ ਤਲਵੰਡੀ ਸਾਬੋ ਤੋਂ 20 ਕਿਲੋਮੀਟਰ ਅਤੇ ਜ਼ਿਲ੍ਹਾ ਹੈਡਕੁਆਟਰ ਬਠਿੰਡਾ ਤੋਂ 24 ਕਿਲੋਮੀਟਰ ਦੀ ਦੂਰੀ 'ਤੇ ਸਥਿਤ ਹੈ। 2009 ਦੇ ਅੰਕੜਿਆਂ ਅਨੁਸਾਰ ਘੋਸੋ ਖਾਨਾ ਪਿੰਡ ਵੀ ਇੱਕ ਗ੍ਰਾਮ ਪੰਚਾਇਤ ਹੈ। ਪਿੰਡ ਦਾ ਕੁੱਲ ਭੂਗੋਲਿਕ ਖੇਤਰਫਲ 313 ਹੈਕਟੇਅਰ ਹੈ। ਘਾਸੋ ਖਾਨਾ ਦੀ ਕੁੱਲ ਆਬਾਦੀ 722 ਲੋਕਾਂ ਦੀ ਹੈ। ਪਿੰਡ ਘੋਸੋ ਖਾਨਾ ਵਿੱਚ ਲਗਭਗ 125 ਘਰ ਹਨ। 2019 ਦੇ ਅੰਕੜਿਆਂ ਅਨੁਸਾਰ, ਘੋਸੋ ਖਾਨਾ ਪਿੰਡ ਮੌੜ ਵਿਧਾਨ ਸਭਾ ਅਤੇ ਬਠਿੰਡਾ ਸੰਸਦੀ ਖੇਤਰ ਦੇ ਅਧੀਨ ਆਉਂਦੇ ਹਨ। ਮੌੜ ਘਾਸੋ ਖਾਨਾ ਦਾ ਸਭ ਤੋਂ ਨਜ਼ਦੀਕੀ ਸ਼ਹਿਰ ਹੈ।
ਨੇੜੇ ਦੇ ਪਿੰਡ

* ਜਿਉਣ ਸਿੰਘ ਵਾਲਾ
* ਚੱਠੇਸਿੰਘ ਵਾਲਾ
* ਕੋਟ ਭਾਰਾ
* ਰਾਮਗੜ੍ਹ ਭੂੰਦੜ
* ਭਾਈ ਬਖ਼ਤੌਰ
* ਮਾਣਕ ਖਾਨਾ
* ਰਾਈਖਾਨਾ
* ਕਿਸ਼ਨਗੜ੍ਹ ਉਰਫ ਚਿਨਾਰਥਲ
* ਗਹਿਰੀ ਬਾਰਾ ਸਿੰਘ
* ਮਮਾਈਸਰ ਖਾਨਾ
* ਜਾਤਰੀ
ਹਵਾਲੇ

ਸ਼੍ਰੇਣੀ:ਬਠਿੰਡਾ ਜ਼ਿਲ੍ਹੇ ਦੇ ਪਿੰਡ
ਸੁੱਖਾ ਸਿੰਘ ਵਾਲਾ

ਸੁੱਖਾ ਸਿੰਘ ਵਾਲਾ, ਪੰਜਾਬ ਵਿੱਚ ਬਠਿੰਡੇ ਜ਼ਿਲ੍ਹੇ ਦਾ ਇੱਕ ਪਿੰਡ ਹੈ। ਇਹ ਤਹਿਸੀਲ ਮੌੜ ਦੇ ਅਧੀਨ ਆਉਂਦਾ ਹੈ।

ਪਿੱਛੇ ਜਿਹੇ ਤੋਂ ਨੌਜਵਾਨਾਂ ਵਲੋਂ ਪਿੰਡ ਦੀ ਦਿੱਖ ਨੂੰ ਬਦਲਣ ਲਈ ਉਪਰਾਲੇ ਕੀਤੇ ਜਾ ਰਹੇ ਹਨ। ਗਲੀਆਂ ਵਿੱਚ ਸਜਾਵਟੀ ਅਤੇ ਛਾਂਦਾਰ ਦਰਖਤ ਲਾਏ ਹਨ ਅਤੇ ਪਿੰਡ ਵਿੱਚ ਦਾਖਲ ਹੋਣ ਲਈ ਸਜਾਵਟੀ ਗੇਟ ਵੀ ਬਣਾਇਆ ਗਿਆ ਹੈ। ਛੱਪੜ ਨੂੰ ਸਾਫ ਕਰਕੇ ਉਸ ਦਾ ਪਾਣੀ ਬਦਲ ਕੇ ਚਾਰੇ ਪਾਸੇ ਕੰਧਾਂ ਕਰ ਕੇ ਉਸ ਵਿੱਚ ਇੱਕ ਕਿਸ਼ਤੀ ਛੱਡ ਦਿੱਤੀ, ਜਿਸ ਵਿੱਚ ਬੈਠ ਕੇ ਕੋਈ ਵੀ ਇੱਕ ਘੰਟਾ ਮੁਫਤ ਬੋਟਿੰਗ ਕਰ ਸਕਦਾ ਹੈ। ਛੱਪੜ ਵਿੱਚ ਮੱਛੀਆਂ ਵੀ ਛੱਡੀਆਂ ਗਈਆਂ ਹਨ।
ਹਵਾਲੇ

ਸ਼੍ਰੇਣੀ:ਬਠਿੰਡਾ ਜ਼ਿਲ੍ਹੇ ਦੇ ਪਿੰਡ
ਪੂਹਲਾ

ਪੂਹਲਾ, ਪੰਜਾਬ ਵਿੱਚ ਬਠਿੰਡੇ ਜ਼ਿਲ੍ਹੇ ਦਾ ਇੱਕ ਪਿੰਡ ਹੈ। ਇਹ ਤਹਿਸੀਲ ਨਥਾਣਾ ਦੇ ਅਧੀਨ ਆਉਂਦਾ ਹੈ।
ਮੰਗ 'ਤਾ ਪੂਹਲੇ

'ਮੰਗ 'ਤਾ ਪੂਹਲੇ' ਮੁਹਾਵਰਾ ਇਸ ਪਿੰਡ ਨਾਲ ਸੰਬੰਧਿਤ ਹੈ। ਇਹ ਉਦੋਂ ਕਿਹਾ ਜਾਂਦਾ ਸੀ ਜਦ ਕਿਸੇ ਨੂੰ ਅਜੇਹੀ ਮੁਸੀਬਤ ਪੈ ਜਾਂਦੀ ਜੋ ਲੰਮਾ ਅਰਸਾ ਚੱਲਣ ਵਾਲੀ ਹੁੰਦੀ। ਫੇਰ ਕਹਿੰਦੇ - ਫਲਾਣਾ ਤਾਂ 'ਮੰਗ 'ਤਾ ਪੂਹਲੇ'। ਇਸ ਅਖਾਣ ਦਾ ਅਧਾਰ ਇਹ ਸੀ ਕਿ ਕਿਸੇ ਸਮੇਂ ਪਿੰਡ ਪੂਹਲੇ ਨੂੰ ਕੋਈ ਪੱਕੀ ਸੜਕ ਨਹੀਂ ਜਾਂਦੀ ਸੀ ਅਤੇ ਜੇਕਰ ਕਿਸੇ ਦਾ ਸਾਕ ਪੂਹਲੇ ਹੋ ਜਾਂਦਾ ਤਾਂ ਸੋਹਰੇ ਆਣ-ਜਾਣ ਲੱਗੇ 8-10 ਮੀਲ ਕੱਚੇ ਰਾਹ ਪੈਦਲ ਜਾਣਾ ਪੈਂਦਾ ਸੀ।
ਹਵਾਲੇ

ਸ਼੍ਰੇਣੀ:ਬਠਿੰਡਾ ਜ਼ਿਲ੍ਹੇ ਦੇ ਪਿੰਡ
ਬਾਠ

ਬਾਠ, ਪੰਜਾਬ ਵਿੱਚ ਬਠਿੰਡੇ ਜ਼ਿਲ੍ਹੇ ਦਾ ਇੱਕ ਪਿੰਡ ਹੈ। ਇਹ ਤਹਿਸੀਲ ਨਥਾਣਾ ਦੇ ਅਧੀਨ ਆਉਂਦਾ ਹੈ।
ਇਤਿਹਾਸ

ਇਹ ਬਾਖ਼ਤਰ ਵਾਲੇ ਸ਼ੱਕਾਂ ਦੀ ਬੰਸ ਵਿਚੋਂ ਹਨ। ਇਹ ਪੰਜਾਬ ਵਿੱਚ 175 ਪੂਰਬ ਈਸਵੀ ਦੇ ਲਗਭਗ ਆਏ। ਇਸ ਬੰਸ ਦਾ ਪ੍ਰਸਿੱਧ ਦੇਵਮਿੱਤਰ ਹੋਇਆ ਹੈ। ਉਸ ਦੀ ਰਾਜਧਾਨੀ ਲਵਪੁਰ ਸੀ। ਉਸ ਦਾ ਰਾਜ ਬਿਆਸਾ ਪ੍ਰਚਲਿਤ ਹੋ ਗਿਆ। ਪਹਿਲਾਂ ਪਹਿਲ ਇਸ ਕਬੀਲੇ ਦਾ ਨਾਮਬੱਟ ਸੀ ਫਿਰ ਹੌਲੀ ਹੌਲੀ ਬਾਠ ਪ੍ਰਚਲਿਤ ਹੋ ਗਿਆ। ਇਸ ਕਬੀਲੇ ਦੇ ਰਾਜ ਨਾਲ ਸੰਬੰਧਿਤ ਕੁਝ ਪੁਰਾਣੇ ਸਿੱਕੇ ਵੀ ਮਿਲੇ ਹਨ। ਬਾਠ ਚੰਦਰ ਬੰਸੀ ਹਨ। ਇਸ ਬੰਸ ਦੇ ਵਡੇਰੇ ਸੈਨਪਾਲ ਨੇ ਆਪਣੀ ਬਰਾਦਰੀ ਨੂੰ ਛੱਡਕੇ ਜੱਟ ਜਾਤੀ ਵਿੱਚ ਵਿਆਹ ਕਰਾ ਲਿਆ ਸੀ। ਇਹ ਆਪਣੀਆਂ 20 ਮੂੰਹੀਆਂ ਵਿੱਚ ਵੀ ਰਿਸ਼ਤੇਦਾਰੀਆਂ ਕਰ ਲੈਂਦੇ ਸਨ। ਬਾਠ ਗੋਤ ਦੇ ਜੱਟ ਪਹਿਲਾਂ ਲਾਹੌਰ ਦੇ ਹੁਡਿਆਰਾ ਖੇਤਰ ਵਿੱਚ ਆਬਾਦ ਹੋਏ ਫਿਰ ਅੰਮ੍ਰਿਤਸਰ ਤੇ ਗੁਰਦਾਸਪੁਰ ਵਿੱਚ ਵੀ ਪਹੁੰਚ ਗਏ। ਮਿੰਟਗੁੰਮਰੀ ਖੇਤਰ ਦੇ ਕੁਝ ਬਾਠ ਮੁਸਲਮਾਨ ਬਣ ਗਏ ਸਨ।

ਸਾਂਦਲ ਬਾਰ ਵਿੱਚ ਬਾਠਾਂ ਦੇ ਪ੍ਰਸਿੱਧ ਪਿੰਡ ਬਾਠ ਤੇ ਭਗਵਾਂ ਸਨ। ਕੁਝ ਬਾਠ ਮਾਝੇ ਤੋਂ ਚੱਲ ਕੇ ਕਪੂਰਥਲਾ ਖੇਤਰ ਵਿੱਚ ਆਬਾਦ ਹੋ ਗਏ ਸਨ। ਮਾਲਵੇ ਵਿੱਚ ਵੀ ਬਾਠ ਭਾਈਚਾਰੇ ਦੇ ਲੋਕ ਬਹੁਤ ਹਨ। ਬਾਠ ਗੋਤ ਦਾ ਇੱਕ ਉੱਘਾ ਪਿੰਡ ਬਾਠ ਸੰਗਰੂਰ ਜ਼ਿਲ੍ਹੇ ਵਿੱਚ ਵੀ ਹੈ। ਪੰਜਾਬ ਵਿੱਚ ਬਾਠ ਨਾਮ ਦੇ ਕਈ ਪਿੰਡ ਹਨ। ਲੁਧਿਆਣੇ ਵਿੱਚ ਰਾਜੇਵਾਲ, ਨੂਰਪੁਰ, ਕੁਲੇਵਾਲ, ਮਾਣਕੀ ਤੇ ਬਾਠ ਕਲਾਂ ਆਦਿ ਪਿੰਡਾਂ ਵਿੱਚ ਵੀ ਬਾਠ ਭਾਈਚਾਰੇ ਦੇ ਕਾਫ਼ੀ ਜੱਟ ਵਸਦੇ ਹਨ। ਫਿਰੋਜ਼ਪੁਰ, ਬਠਿੰਡਾ, ਮਾਨਸਾ ਤੇ ਪਟਿਆਲੇ ਦੇ ਇਲਾਕੇ ਵਿੱਚ ਵੀ ਬਾਠ ਜੱਟ ਕਈ ਪਿੰਡਾਂ ਵਿੱਚ ਰਹਿੰਦੇ ਹਨ। ਕੁਝ ਬਾਠ ਜੱਟ ਰੋਪੜ ਜ਼ਿਲ੍ਹੇ ਵਿੱਚ ਵੀ ਹਨ। ਫਤਿਹਗੜ੍ਹ ਸਾਹਿਬ ਜ਼ਿਲ੍ਹੇ ਦਾ ਇੱਕ ਬਾਠਾਂ ਕਲਾਂ ਪਿੰਡ ਵੀ ਬਾਠ ਜੱਟਾਂ ਦਾ ਬਹੁਤ ਉੱਘਾ ਪਿੰਡ ਹੈ।

ਪੰਜਾਬ ਵਿੱਚ ਬਾਠ ਗੋਤ ਦੇ ਜੱਟਾਂ ਦੀ ਗਿਣਤੀ ਬਹੁਤ ਹੀ ਘੱਟ ਹੈ। ਬਾਠ ਗੋਤ ਦੇ ਲੋਕ ਦਲਿਤ ਜਾਤੀਆਂ ਵਿੱਚ ਵੀ ਹਨ। ਪੂਰਬੀ ਪੰਜਾਬ ਦੇ ਬਾਠ ਜੱਟ ਸਿੱਖ ਹਨ। ਪੱਛਮੀ ਪੰਜਾਬ ਵਿੱਚ ਹੁਣ ਸਾਰੇ ਬਾਠ ਜੱਟ ਮੁਸਲਮਾਨ ਹਨ। ਬਾਠ ਜੱਟਾਂ ਨੇ ਅਮਰੀਕਾ ਤੇ ਕੈਨੇਡਾ ਵਿੱਚ ਜਾ ਕੇ ਬਹੁਤ ਉੱਨਤੀ ਕੀਤੀ ਹੈ।
ਹਵਾਲੇ

ਸ਼੍ਰੇਣੀ:ਬਠਿੰਡਾ ਜ਼ਿਲ੍ਹੇ ਦੇ ਪਿੰਡ
ਨਥਾਣਾ

ਨਥਾਣਾ, ਪੰਜਾਬ ਵਿੱਚ ਬਠਿੰਡੇ ਜ਼ਿਲ੍ਹੇ ਦਾ ਇੱਕ ਪਿੰਡ ਹੈ। ਇਹ ਸਬ ਤਹਿਸੀਲ ਹੈਡਕੁਆਰਟਰ ਵੀ ਹੈ।
ਬਾਬਾ ਕਾਲੂ ਨਾਥ

ਚਿਰੰਜੀਵੀ ਯੋਗੀ ਰਾਜ ਬਾਬਾ ਕਾਲੂ ਨਾਥ ਜੀ ਦੇ ਵਰੋਸਾਏ ਨਗਰ ਨਥਾਣਾ ਦੀ ਧਰਤੀ ਨੂੰ ਪੰਜ ਪੀਰਾਂ ਦੇ ਚਰਨਾਂ ਦੀ ਛੋਹ ਪ੍ਰਾਪਤ ਹੋਣ ਦਾ ਮਾਣ ਹੈ। ਮਹਿਰਾਜ ਦੀ ਇਤਿਹਾਸਕ ਜੰਗ ਫਤਹਿ ਹੋਣ ਉਪਰੰਤ ਛੇਵੇਂ ਪਾਤਿਸ਼ਾਹ ਸ੍ਰੀ ਗੁਰੂ ਹਰਗੋਬਿੰਦ ਜੀ ਦੇ ਇੱਥੇ ਪੁੱਜਣ ਉਪਰੰਤ ਪੰਜ ਪੀਰਾਂ (ਗੁਰੂ ਹਰਗੋਬਿੰਦ ਸਾਹਿਬ ਬਾਬਾ ਕਾਲੂ ਨਾਥ, ਬਾਬਾ ਕਲਿਆਣ ਦਾਸ, ਰਤਨ ਹਾਜੀ ਅਤੇ ਸਖੀ ਸੁਲਤਾਨ) ਵਿਚਕਾਰ ਗੋਸ਼ਟੀ ਹੋਈ ਸੀ। ਅਕਬਰ ਬਾਦਸ਼ਾਹ ਨੇ 440 ਸਾਲ ਪਹਿਲਾਂ 1583ਈ 'ਚ ਬਾਬਾ ਕਾਲੂ ਨਾਥ ਜੀ ਦੇ ਤਪ ਅਥਸਾਨ ਵਾਲੀ ਜਗ੍ਹਾ ਦਾ ਫੈਸਲਾ ਦੇਣ ਸਮੇਂ ਇਲਾਕੇ ਦੇ 36 ਪਿੰਡਾਂ ਦੀ ਆਮਦਨ ਵੀ ਬਾਬਾ ਕਾਲੂ ਨਾਥ ਦੇ ਆਸ਼ਰਮ ਦੇ ਨਾਮ ਕਰ ਦਿੱਤੀ ਸੀ। ਹਰਿਦੁਆਰ ਵਿਖੇ ਸੰਨਿਆਸੀਆਂ ਅਤੇ ਵੈਰਾਗੀਆਂ ਦੇ ਇੱਕ ਵਿਵਾਦ ਨੂੰ ਬਾਬਾ ਕਾਲੂ ਨਾਥ ਨੇ ਸਾਲਸੀ ਕਰਕੇ ਨਿਪਟਾ ਦਿੱਤਾ ਅਤੇ ਬਾਅਦ ਵਿੱਚ ਨਥਾਣਾ ਨਗਰ ਦੇ ਛਿੱਪਦੇ ਵੱਲ ਇੱਕ ਕੋਹ ਦੂਰੀ ਤੇ ਗੰਗਾ ਵਸਾ ਲਈ। ਅੱਜ ਕੱਲ ਇਸ ਜਗ੍ਹਾ ਦੁਆਲੇ ਗੰਗਾ ਪਿੰਡ ਵਸਿਆ ਹੋਇਆ ਹੈ। ਬਾਬਾ ਕਾਲੂ ਨਾਥ ਜੀ ਦੀ ਔਲਾਦ (ਰਮਾਣੇ) ਆਪਣੇ ਮ੍ਰਿਤਕਾਂ ਦੀਆਂ ਅਸਥੀਆਂ ਅੱਜ ਤੱਕ ਇਸੇ ਅਸਥਾਨ 'ਤੇ ਜਲ ਪ੍ਰਵਾਹ ਕਰਦੇ ਹਨ। ਹਰ ਸਾਲ ਚੇਤਰ ਵਦੀ ਚੌਦਸ ਨੂੰ ਲੱਗਣ ਵਾਲੇ ਮੇਲੇ ਮੌਕੇ ਵੱਡੀ ਗਿਣਤੀ ਸ਼ਰਧਾਲੂ ਗੰਗਾ ਦੇ ਸਰੋਵਰ 'ਚ ਇਸ਼ਨਾਨ ਕਰਕੇ ਬਾਬਾ ਕਾਲੂ ਨਾਥ ਜੀ ਦੇ ਨਥਾਣਾ ਸਥਿਤ ਤਪ ਅਸਥਾਨ ਤੇ ਨਤਮਸਤਕ ਹੋਕੇ ਆਨੰਦਿਤ ਹੁੰਦੇ ਹਨ। ਸਾਰੇ ਵਰਗਾ ਦੇ ਲੋਕੀ ਸਹਿਯੋਗ ਦਿੰਦੇ ਹਨ।
ਹਵਾਲੇ
ਬੱਜੂਆਣਾ

{{ਜਾਣਕਾਰੀਡੱਬਾ ਬਸਤੀ
| ਨਾਂ = BAJJOANA
| ਬਸਤੀ_ਕਿਸਮ = ਪਿੰਡ
| ਚਿੱਤਰ_ਦਿੱਸਹੱਦ =
| ਚਿੱਤਰ_ਸਿਰਲੇ = {https://drive.google.com/file/d/1--DFgHL23NiNaj4N6IQU98wMmYEod0qz/view?usp=drivesdk}
| ਉਪਨਾਮ = ਬੱਜੋਆਣਾ
| pushpin_ਨਕਸ਼ਾ = ਭਾਰਤ ਪੰਜਾਬ
| pushpin_label_position = ਖੱਬੇ
| pushpin_ਨਕਸ਼ਾ_ਸਿਰਲੇਖ = ਪੰਜਾਬ ਵਿੱਚ ਬੱਜੋਆਣਾ ਦੀ ਸਥਿਤੀ
| latd = 30.36
| latm =
| lats =
| latNS = N
| longd = 75.12
| longm =
| longs =
| longEW = E
| ਉਪਵਿਭਾਗ_ਕਿਸਮ= ਦੇਸ਼
| ਉਪਵਿਭਾਗ_ਨਾਂ =
| ਉਪਵਿਭਾਗ_ਕਿਸਮ3 = ਤਹਿਸੀਲ
| ਉਪਵਿਭਾਗ_ਨਾਂ3 = ਨਥਾਣਾ
| ਉਪਵਿਭਾਗ_ਕਿਸਮ2 = ਜ਼ਿਲ੍ਹਾ
| ਉਪਵਿਭਾਗ_ਨਾਂ2 = ਬਠਿੰਡਾ
| ਉਪਵਿਭਾਗ_ਕਿਸਮ1 = ਰਾਜ
| ਉਪਵਿਭਾਗ_ਨਾਂ1 = ਪੰਜਾਬ
| ਸਥਾਪਨਾ_ਸਿਰਲੇਖ =
| ਸਥਾਪਨਾ_ਮਿਤੀ =[ਇਸਦੀ ਸਥਾਪਨਾ ਸੰਮਤ ੧੬੮੪ ਵਿੱਚ ਮਹਿਰਾਜ ਪਿੰਡ ਦੀ ਸਥਾਪਨਾ ਤੋਂ ਬਾਅਦ ਮੋਹਨ ਸਿੰਘ ਦੇ ਪੋਤਰੇ ਸੰਦਲੀ ਵੱਲੋ ਕੀਤੀ ਗਈ ਸੰਦਲੀ ਅਤੇ ਫੂਲਕੀਆਂ ਰਿਆਸਤ ਦੇ ਰਾਜੇ ਫੂਲ ਦਾ ਭਰਾ ਸੀ ਜਿਸ ਨੇ ਬੱਜੋਆਣਾ ਪਿੰਡ ਵਸਾਇਆ ]
| ਟਿਕਾਣਾ_ਕਿਸਮ =
| ਟਿਕਾਣਾ =
| ਮੁਖੀ_ਸਿਰਲੇਖ1 =
| ਮੁਖੀ_ਨਾਂ1 = [ਦਿਲਪ੍ਰੀਤ ਸਿੰਘ ਸਿੱਧੂ]
| ਮੁਖੀ_ਸਿਰਲੇਖ2 =
| ਮੁਖੀ_ਨਾਂ2 =
| ਮੁਖੀ_ਸਿਰਲੇਖ3 =
| ਮੁਖੀ_ਨਾਂ3 =
| unit_pref = ਦਸ਼ਮਿਕ
| ਖੇਤਰਫਲ_ਦਰਜਾ =
| ਖੇਤਰਫਲ_ਕੁੱਲ_ਕਿਮੀ2 =
| ਉਚਾਈ_ਮੀਟਰ = 216
| ਅਬਾਦੀ_ਕੁੱਲ =
| ਅਬਾਦੀ_ਦਰਜਾ =
| ਅਬਾਦੀ_ਘਣਤਾ_ਕਿਮੀ2 =
| ਅਬਾਦੀ_ਮੁੱਖ-ਨਗਰ =
| ਅਬਾਦੀ_ਮੁੱਖ-ਨਗਰ_ਪਗਨੋਟ=
| ਅਬਾਦੀ_ਵਾਸੀ-ਸੂਚਕ =
| ਅਬਾਦੀ_ਨੋਟ =
| demographics_ਕਿਸਮ1 = ਪੰਜਾਬੀ
| demographics1_ਸਿਰਲੇਖ1 = ਅਧਿਕਾਰਕ
| demographics1_ਜਾਣ1 = ਪੰਜਾਬੀ
| ਸਮਾਂ_ਜੋਨ1 = ਭਾਰਤੀ ਮਿਆਰੀ ਸਮਾਂ
| utc_offset1 = +5:30
| ਡਾਕ_ਕੋਡ_ਕਿਸਮ = ਪਿਨ ਕੋਡ
| ਡਾਕ_ਕੋਡ = 151102 (ਡਾਕਖਾਨਾ: ਨਥਾਣਾ)
| ਖੇਤਰ_ਕੋਡ_ਕਿਸਮ = ਟੈਲੀਫੋਨ ਕੋਡ
| ਖੇਤਰ_ਕੋਡ = 01651
| iso_ਕੋਡ =
| registration_plate = PB 03, PB 40
}}

ਬੱਜੋਆਣਾ, ਪੰਜਾਬ ਵਿੱਚ ਬਠਿੰਡੇ ਜ਼ਿਲ੍ਹੇ ਦਾ ਇੱਕ ਪਿੰਡ ਹੈ। ਇਹ ਤਹਿਸੀਲ ਨਥਾਣਾ ਦੇ ਅਧੀਨ ਆਉਂਦਾ ਹੈ।
ਹਵਾਲੇ

ਸ਼੍ਰੇਣੀ:ਬਠਿੰਡਾ ਜ਼ਿਲ੍ਹੇ ਦੇ ਪਿੰਡ
ਭੁੱਚੋ ਕਲਾਂ

ਭੁੱਚੋ ਕਲਾਂ ਪਿੰਡ ਪੰਜਾਬ, ਭਾਰਤ ਵਿੱਚ ਬਠਿੰਡਾ ਜ਼ਿਲ੍ਹੇ ਦੀ ਬਠਿੰਡਾ ਤਹਿਸੀਲ ਵਿੱਚ ਸਥਿਤ ਹੈ। ਇਹ ਬਠਿੰਡਾ ਤੋਂ 26 ਕਿਲੋਮੀਟਰ ਦੂਰ ਸਥਿਤ ਹੈ, ਜੋ ਕਿ ਭੁੱਚੋ ਕਲਾਂ ਪਿੰਡ ਦਾ ਜ਼ਿਲ੍ਹਾ ਅਤੇ ਉਪ-ਜ਼ਿਲ੍ਹਾ ਹੈੱਡਕੁਆਰਟਰ ਹੈ। ਭੁੱਚੋ ਕਲਾਂ ਪਿੰਡ ਵੀ ਇੱਕ ਗ੍ਰਾਮ ਪੰਚਾਇਤ ਹੈ।
ਖੇਤਰ

ਪਿੰਡ ਦਾ ਕੁੱਲ ਭੂਗੋਲਿਕ ਖੇਤਰ 3290 ਹੈਕਟੇਅਰ ਹੈ। ਭੁੱਚੋ ਕਲਾਂ ਦੀ ਕੁੱਲ ਆਬਾਦੀ 7,854 ਹੈ, ਜਿਸ ਵਿੱਚੋਂ ਮਰਦ ਆਬਾਦੀ 4,128 ਹੈ ਜਦਕਿ ਔਰਤਾਂ ਦੀ ਆਬਾਦੀ 3,726 ਹੈ। ਭੁੱਚੋ ਕਲਾਂ ਪਿੰਡ ਦੀ ਸਾਖਰਤਾ ਦਰ 60.11% ਹੈ ਜਿਸ ਵਿੱਚੋਂ 64.24% ਮਰਦ ਅਤੇ 55.53% ਔਰਤਾਂ ਸਾਖਰ ਹਨ। ਪਿੰਡ ਭੁੱਚੋ ਕਲਾਂ ਵਿੱਚ ਕਰੀਬ 1514 ਘਰ ਹਨ। ਭੁੱਚੋ ਕਲਾਂ ਪਿੰਡ ਦਾ ਪਿੰਨ ਕੋਡ 151101 ਹੈ।
ਹਵਾਲੇ

ਸ਼੍ਰੇਣੀ:ਬਠਿੰਡਾ ਜ਼ਿਲ੍ਹੇ ਦੇ ਪਿੰਡ
ਚੱਕ ਬਖਤੂ

ਚੱਕ ਬੱਖਤੂ, ਪੰਜਾਬ ਵਿੱਚ ਬਠਿੰਡੇ ਜ਼ਿਲ੍ਹੇ ਦਾ ਇੱਕ ਪਿੰਡ ਹੈ। ਇਹ ਤਹਿਸੀਲ ਨਥਾਣਾ ਦੇ ਅਧੀਨ ਆਉਂਦਾ ਹੈ।
ਆਬਾਦੀ ਅਤੇ ਹੋਰ

ਜਨਗਣਨਾ 2011 ਦੀ ਜਾਣਕਾਰੀ ਅਨੁਸਾਰ ਚੱਕ ਬਖਤੂ ਪਿੰਡ ਦਾ ਟਿਕਾਣਾ ਕੋਡ ਜਾਂ ਪਿੰਡ ਕੋਡ 035798 ਹੈ। ਚੱਕ ਬਖਤੂ ਪਿੰਡ ਪੰਜਾਬ, ਭਾਰਤ ਵਿੱਚ ਬਠਿੰਡਾ ਜ਼ਿਲ੍ਹੇ ਦੀ ਬਠਿੰਡਾ ਤਹਿਸੀਲ ਵਿੱਚ ਸਥਿਤ ਹੈ। ਇਹ ਬਠਿੰਡਾ ਤੋਂ 20 ਕਿਲੋਮੀਟਰ ਦੂਰ ਸਥਿਤ ਹੈ, ਜੋ ਚੱਕ ਬਖਤੂ ਪਿੰਡ ਦਾ ਜ਼ਿਲ੍ਹਾ ਅਤੇ ਉਪ-ਜ਼ਿਲ੍ਹਾ ਹੈੱਡਕੁਆਰਟਰ ਹੈ। 2009 ਦੇ ਅੰਕੜਿਆਂ ਅਨੁਸਾਰ ਚੱਕ ਬਖਤੂ ਪਿੰਡ ਵੀ ਇੱਕ ਗ੍ਰਾਮ ਪੰਚਾਇਤ ਹੈ।

ਚੱਕ ਬਖਤੂ ਪਿੰਡ ਦੀ ਜਨਸੰਖਿਆ 2011 ਦੀ ਜਨਗਣਨਾ ਅਨੁਸਾਰ 3089 ਹੈ ਜਿਸ ਵਿੱਚ 1610 ਪੁਰਸ਼ ਹਨ ਜਦਕਿ 1479 ਔਰਤਾਂ ਹਨ।
ਹਵਾਲੇ

ਸ਼੍ਰੇਣੀ:ਬਠਿੰਡਾ ਜ਼ਿਲ੍ਹੇ ਦੇ ਪਿੰਡ
ਕੀੜੀ ਅਤੇ ਘੁੱਗੀ

ਕੀੜੀ ਅਤੇ ਘੁੱਗੀ, ਈਸਪ ਦੀ ਇੱਕ ਕਹਾਣੀ ਹੈ। ਪੈਰੀ ਇੰਡੈਕਸ ਵਿੱਚ ਇਹ 235 ਨੰਬਰ ਤੇ ਹੈ।
ਕਥਾ

ਇਸ ਜਨੌਰ ਕਹਾਣੀ ਵਿੱਚ ਜਦੋਂ ਇਹ ਪਹਿਲੀ ਵਾਰ ਯੂਨਾਨੀ ਸ੍ਰੋਤਾਂ ਵਿੱਚ ਦਰਜ ਹੋਈ ਉਸ ਤੋਂ ਬਾਅਦ ਬਹੁਤ ਘੱਟ ਬਦਲਾਓ ਆਇਆ ਹੈ। ਇੱਕ ਕੀੜੀ ਇੱਕ ਨਹਿਰ ਵਿੱਚ ਡਿੱਗ ਜਾਂਦੀ ਹੈ ਅਤੇ ਘੁੱਗੀ ਉਸ ਕੋਲ ਘਾਹ ਦੀ ਇੱਕ ਪੱਤੀ ਰੱਖ ਕੇ ਉਸਦਾ ਬਚਾਅ ਕਰਦੀ ਹੈ। ਘਾਹ ਦੀ ਪੱਤੀ ਤੇ ਚੜ੍ਹਕੇ ਇਹ ਬਾਹਰ ਨਿਕਲ ਆਉਂਦੀ ਹੈ। ਫੇਰ, ਇਹ ਵੇਖ ਕੇ ਕਿ ਇੱਕ ਚਿੜੀਮਾਰ ਘੁੱਗੀ ਨੂੰ ਫੜਨ ਲੱਗਿਆ ਸੀ, ਕੀੜੀ ਉਸ ਦੇ ਪੈਰ ਤੇ ਦੰਦੀ ਵੱਢ ਦਿੱਤੀ ਅਤੇ ਉਸ ਦੇ ਅਚਾਨਕ ਹਿੱਲਣ ਨਾਲ ਪੰਛੀ ਉਡ ਗਿਆ। ਪੁਨਰ ਜਾਗਰਤੀ ਦੇ ਦੌਰ ਵਿੱਚ ਨਵ-ਲਾਤੀਨੀ ਕਵੀਆਂ ਹੇਰਨੋਮੌਸ ਓਸਿਅਸ ਅਤੇ ਅਤੇ ਪੈਂਟਾਲੀਓਨ ਕੈਂਡੀਡਸ ਨੇ ਇਸਨੂੰ ਆਪਣੇ ਜਨੌਰ ਕਹਾਣੀਆਂ ਦੇ ਸੰਗ੍ਰਿਹ ਵਿੱਚ ਸ਼ਾਮਲ ਕੀਤਾ। [[ਇੰਗਲੈਂਡ ਵਿੱਚ ਇਹ ਵਿਲੀਅਮ ਕੈਕਸਟਨ ਦੀਆਂ ਈਸੋਪ ਦੀਆਂ ਕਹਾਣੀਆਂ ਵਿੱਚ ਸ਼ਾਮਲ ਸੀ ਅਤੇ ਬਾਅਦ ਵਿੱਚ ਇਸਨੂੰ ਫਰਾਂਸਿਸ ਬਾਰਲੋ ਅਤੇ ਸੈਮੂਅਲ ਕੁਰਕਸਾਲ ਨੇ ਸ਼ਾਮਲ ਕੀਤਾ। ਫਿਰ ਇਹ ਥਾਮਸ ਬਿਉਕ ਦੀਆਂ ਚੋਣਵੀਆਂ ਜਨੌਰ ਕਹਾਣੀਆਂ ਵਿੱਚ ਮਿਲਦੀ ਹੈ, ਪਰ ਇੱਥੇ ਇੱਕ ਕੀੜੀ ਦੀ ਬਜਾਏ ਇੱਕ ਮਧੂਮੱਖੀ ਸੀ।
ਹਵਾਲੇ

ਸ਼੍ਰੇਣੀ:ਈਸਪ ਦੀਆਂ ਕਹਾਣੀਆਂ
ਸ਼੍ਰੇਣੀ:ਵਿਕੀਪੀਡੀਆ ਲੇਖ ਸੁਧਾਰ ਐਡਿਟਾਥਾਨ
ਢਪਾਲੀ

ਢਪਾਲੀ, ਪੰਜਾਬ ਵਿੱਚ ਬਠਿੰਡੇ ਜ਼ਿਲ੍ਹੇ ਦਾ ਇੱਕ ਪਿੰਡ ਹੈ। ਇਹ ਤਹਿਸੀਲ ਫੂਲ ਦੇ ਅਧੀਨ ਆਉਂਦਾ ਹੈ। ਢਪਾਲੀ, ਪੰਜਾਬ ਵਿੱਚ ਬਠਿੰਡੇ ਜ਼ਿਲ੍ਹੇ ਦਾ ਇੱਕ ਪਿੰਡ ਹੈ। ਇਹ ਤਹਿਸੀਲ ਫੂਲ ਦੇ ਅਧੀਨ ਆਉਂਦਾ ਹੈ।[1][2] ਇਹ ਪਿੰਡ ਰਾਮਪੁਰਾ ਫੂਲ ਤੋਂ ਲਗਪਗ ਬਾਰਾਂ ਕਿਲੋਮੀਟਰ ਦੀ ਦੂਰੀ ਤੇ ਉਤਰ-ਪੂਰਬ ਵਿੱਚ ਨਹਿਰ ਦੇ ਕਿਨਾਰੇ ਵਸਿਆ ਹੋਇਆ ਹੈ। ਚਲੀਆਂ ਆ ਰਹੀਆਂ ਦੰਦ ਕਥਾਵਾਂ ਮੁਤਾਬਕ ਪਿੰਡ ਦੀ ਬਾਬਾ ਮੂੰਗਾ ਜੋ ਲਾਲਾ ਕੋੜੇ ਦਾ ਭਰਾ ਤੇ ਬਾਬਾ ਵਰਿਆਮ ਸਿੰਘ ਦਾ ਲੜਕਾ ਸੀ ਉਸਨੇ ਸੋਲਾਂ ਸੋ ਵੀ ਨੂੰ ਮੋੜੀ ਗੱਡੀ ਸੀ। ਪਿੰਡ ਦੀ ਆਬਾਦੀ ਸਤ ਹਜ਼ਾਰ ਦੇ ਕਰੀਬ ਹੈ। ਇਹ ਲੋਕ ਭੁੱਲਰ ਗੋਤ ਦੇ ਸਨ। ਇਹਨਾਂ ਦੇ ਚਾਰ ਬੇਟੇ ਤੇ ਇੱਕ ਧੀ ਸੀ। ਇਹਨਾਂ ਦੇ ਚਾਰਾਂ ਪੁਤਰਾਂ ਦੇ ਨਾ ਜੰਮੂੰ, ਕੌੜਾ, ਭੂਮਾਂ, ਅਤੇ ਬਠਾ ਦੇ ਨਾਂ ਤੇ ਹੀ ਚਾਰੇ ਪੱਤੀਆਂ ਦੇ ਨਾਂ ਰੱਖੇ ਗਏ ਹਨ। ਪੰਜਵੀਂ ਪੱਤੀ ਸਰਾਵਾਂ ਦੀ ਹੈ ਜੋ ਲੜਕੀ ਦੀ ਮੇਰ ਕਰਕੇ ਦੋਹਤਿਆਂ ਦੀ ਵੱਜਦੀ ਹੈ ਇੱਕ ਹੋਰ ਦੰਦ ਕਥਾ ਮੁਤਾਬਕ ਪਿੰਡ ਵਿੱਚ ਪੰਜ ਟੋਬੇ ਸਨ। ਇਹਨਾਂ ਟੋਬਿਆ ਤੋਂ ਬਦਲ ਕੇ ਟੋਬੇ ਵਾਲੀ ਤੇ ਫਿਰ ਢਪਾਲੀ ਨਾਂ ਪਿਆ। ਅੰਗਰੇਜਾਂ ਦੇ ਸਮੇਂ ਤੋਂ ਲੈ ਕੇ ਉਨੀ ਸੋਂ ਪਚਵੰਜਾ ਤੱਕ ਇਹ ਪਿੰਡ ਜ਼ਿਲ੍ਹਾ ਲੁਧਿਆਣਾ ਵਿੱਚ ਰਿਹਾ। ਫਿਰ ਸੰਗਰੂਰ ਵਿੱਚ ਸਾਮਲ ਕੀਤਾ ਗਿਆ। ਉਨੀ ਸੋ ਇਕਤਰ ਵਿੱਚ ਇਹ ਪਿੰਡ ਸਤ ਹੋਰ ਪਿੰਡਾਂ ਸਮੇਤ ਜ਼ਿਲ੍ਹਾ ਬਠਿੰਡਾ ਵਿੱਚ ਆ ਗਿਆ। ਅੰਗਰੇਜਾਂ ਦੇ ਸਮੇਂ ਨਹਿਰੀ ਕੋਠੀ ਨਾਲ ਇਸ ਪਿੰਡ ਦੀ ਖ਼ਾਸ ਪਛਾਣ ਹੁੰਦੀ ਸੀ। ਜੋ ਹੁਣ ਖੰਡਰ ਹੋ ਚੁਕੀ ਹੈ। ਕੋਠੀ ਦੇ ਨਾਲ ਹੀ ਕੁਆਟਰ ਹੁੰਦੇ ਸਨ। ਜਿਥੇ ਹਾਕਮ ਲੰਬਾ ਸਮਾਂ ਆ ਕੇ ਰੁਕਦੇ ਸਨ। ਇਥੋਂ ਹੀ ਬਾਕੀ ਪਿੰਡਾਂ ਨੂੰ ਸੰਦੇਸ ਭੇਜੇ ਜਾਂਦੇ ਸਨ। ਪਿੰਡ ਵਿੱਚ ਵੜਦਿਆਂ ਪੱਛਮ ਵਲ ਬਾਬਾ ਧਿਆਨ ਦਾਸ ਦਾ ਡੇਰਾ ਹੈ ਜਿਸਦੀ ਪਿੰਡ ਵਿੱਚ ਕਾਫੀ ਮਾਨਤਾ ਹੈ। ਪਿੰਡ ਦੇ ਮੇਨ ਗੇਟ ਤੋਂ ਅੱਗੇ ਨਹਿਰ ਦਾ ਚੌੜਾ ਪੁਲ ਹੈ। ਪੁਲ ਦੇ ਚੜਦੇ ਵਲ ਬੋਹੜਾਂ ਥੱਲੇ ਪਿੰਡ ਦੇ ਲੋਕ ਰਲ-ਮਿਲ ਕੇ ਬੈਠਦੇ ਹਨ। ਪੁਲ ਤੋਂ ਸਾਹਮਣੇ ਸਰਕਾਰੀ ਸੀਨੀਅਰ ਸੈਕੰਡਰੀ ਸਕੂਲ ਦੀ ਇਮਾਰਤ ਨਜ਼ਰ ਆਉਦੀ ਹੈ। ਇਸ ਪਿੰਡ ਵਿੱਚ ਉਨੀ ਸੋ ਚੋਂਤੀ ਵਿੱਚ ਪ੍ਰਾਇਮਰੀ ਸਕੂਲ, ਉਨੀ ਸੋ ਚਰਵੰਜਾ ਵਿੱਚ ਮਿਡਲ ਸਕੂਲ, ਉਨੀ ਸੋ ਈਕਾਹਟ ਵਿੱਚ ਹਾਈ ਸਕੂਲ, ਅਤੇ ਦੋ ਹਜ਼ਾਰ ਇੱਕ ਵਿੱਚ ਸੀਨੀਅਰ ਸੈਕੰਡਰੀ ਸਕੂਲ ਬਣਿਆ। ਪਿੰਡ ਵਿੱਚ ਗੁਰਦੁਆਰਾ ਰਾਮਸਰ ਸਾਹਿਬ ਵਾਲੀ ਜਗਾ ਤੇ ਸਿੱਖਾਂ ਦੇ ਗੁਰੂ ਹਰਗੋਬਿੰਦ ਸਾਹਿਬ ਆਏ ਸਨ। ਇਸ ਤੋਂ ਇਲਾਵਾ ਪਿੰਡ ਵਿੱਚ ਦੋ ਹੋਰ ਗੁਰਦੁਆਰੇ ਹਨ। ਉਨੀ ਸੋ ਛੱਤੀ ਵਿੱਚ ਇੱਕ ਮਸਜਿਦ ਦਾ ਨਿਰਮਾਣ ਕੀਤਾ ਗਿਆ। ਇਸ ਪਿੰਡ ਵਿੱਚ ਕੁਝ ਮਸ਼ਹੂਰ ਸਖਸ਼ੀਅਤਾਂ ਵੀ ਹਨ ਜਿਵੇਂ ਸਿੱਖ ਪ੍ਰਚਾਰਕ ਅਤੇ ਸਮੇਂ ਸਮੇਂ ਤੇ ਚਲੰਤ ਵਿਸ਼ਿਆ ਤੇ ਬੋਲਣ ਵਾਲੇ ਬੁਲਾਰੇ ਭਾਈ ਹਰਜੀਤ ਸਿੰਘ ਢਪਾਲੀ , ਰਜਿੰਦਰਾ ਹਸਪਤਾਲ ਚ ਆਪਣੀਆਂ ਸੇਵਾਵਾਂ ਨਿਭਾਉਣ ਵਾਲੇ ਡਾ. ਦੀਵਾਨ ਸਿੰਘ ਭੁੱਲਰ , ਡਾ. ਨਵਜੋਤ ਸਿੰਘ, ਪੰਜਾਬੀ ਯੂਨੀਵਰਸਿਟੀ ਚੰਡੀਗੜ੍ਹ ਚ ਪੰਜਾਬੀ ਡਿਪਾਰਟਮੈਂਟ ਚ ਟੌਪਰ ਰਹਿਣ ਵਾਲੇ ਸ਼ਮਸ਼ੇਰ ਢਪਾਲੀ। ਪਿੰਡ ਦੀ ਅਬਾਦੀ ਲਗਭਗ 7005 ਦੇ ਕਰੀਬ ਹੈ ਜਿਸ ਵਿਚ 3683 ਮਰਦ ਅਤੇ 3322 ਔਰਤਾਂ ਹਨ। ਢਪਾਲੀ ਪਿੰਡ ਦਾ ਖੇਤਰਫਲ 2485 ਹੈਕਟੇਅਰ ਹੈ।
ਹਵਾਲੇ

ਸ਼੍ਰੇਣੀ:ਬਠਿੰਡਾ ਜ਼ਿਲ੍ਹੇ ਦੇ ਪਿੰਡ
ਜਗੀਰਦਾਰੀ

thumb|300px|ਮਧਕਾਲ ਨੂੰ ਨਜ਼ਰਾਨਾ

ਸਾਮੰਤਵਾਦ, ਬਿਸਵੇਦਾਰੀ ਜਾਂ ਜਗੀਰਦਾਰੀ ਉਹ ਸਮਾਜੀ, ਆਰਥਿਕ ਅਤੇ ਸਿਆਸੀ ਨਿਜ਼ਾਮ ਨੂੰ ਕਹਿੰਦੇ ਹਨ ਜੋ ਆਧੁਨਿਕ ਹਕੂਮਤਾਂ ਦੇ ਕਿਆਮ ਤੋਂ ਪਹਿਲਾਂ ਯੂਰਪ ਅਤੇ ਏਸ਼ੀਆ ਦੇ ਅਕਸਰ ਮੁਲਕਾਂ ਵਿੱਚ ਸਥਾਪਤ ਸੀ। ਇਸ ਨਿਜ਼ਾਮ ਦੀਆਂ ਬਾਅਜ਼ ਵਿਸ਼ੇਸ਼ਤਾਵਾਂ ਇਹ ਸਨ ਕਿ ਬਾਦਸ਼ਾਹ ਦੀ ਤਰਫ਼ ਤੋਂ ਮੁਖ਼ਤਲਿਫ਼ ਵਿਅਕਤੀਆਂ ਨੂੰ ਉਹਨਾਂ ਦੀਆਂ ਖ਼ਿਦਮਤਾਂ ਦੇ ਸਿਲੇ ਵਿੱਚ ਜ਼ਮੀਨਾਂ ਦੇ ਵਸੀਅ ਰਕਬੇ ਜਾਗੀਰ ਵਜੋਂ ਅਤਾ ਕੀਤੇ ਜਾਂਦੇ ਸਨ। ਇਹ ਜਾਗੀਰਦਾਰ ਆਪਣੀ ਜਾਗੀਰ ਵਿੱਚ ਰਹਿਣ ਵਾਲੇ ਮਜ਼ਾਰਿਆਂ ਤੋਂ ਜ਼ਮੀਨਾਂ ਤੇ ਕੰਮ ਕਰਾਉਂਦੇ ਸਨ। ਜ਼ਮੀਨ ਦਾ ਲਗਾਨ ਵਗ਼ੈਰਾ ਖ਼ੁਦ ਜਾਗੀਰਦਾਰ ਵਸੂਲ ਕਰਦੇ ਸਨ ਜਿਸ ਵਿੱਚੋਂ ਬਾਦਸ਼ਾਹ ਨੂੰ ਹਿੱਸਾ ਜਾਂਦਾ ਸੀ। ਆਮ ਤੌਰ ਪਰ ਪੈਦਾਵਾਰ ਦਾ ਇੱਕ ਤਿਹਾਈ ਹਿੱਸਾ ਕਿਸਾਨ ਦਾ ਹੁੰਦਾ ਸੀ, ਇੱਕ ਤਿਹਾਈ ਜਾਗੀਰਦਾਰ ਦਾ ਅਤੇ ਆਖ਼ਰੀ ਇੱਕ ਤਿਹਾਈ ਬਾਦਸ਼ਾਹ ਦਾ। ਜਾਗੀਰਦਾਰ ਦੀ ਹੈਸੀਅਤ ਮਜ਼ਾਰਿਆਂ ਅਤੇ ਹੋਰ ਮੁਕਾਮੀ ਬਾਸ਼ਿੰਦਿਆਂ ਲਈ ਹੁਕਮਰਾਨ ਤੋਂ ਕਮ ਨਹੀਂ ਸੀ। ਮਜ਼ਾਰੇ ਜਾਗੀਰਦਾਰ ਦੇ ਜ਼ੁਲਮ ਓ ਸਿਤਮ ਦੀ ਚੱਕੀ ਵਿੱਚ ਪਿਸਦੇ ਰਹਿੰਦੇ ਸਨ। ਉਹਨਾਂ ਨੂੰ ਕਿਸੇ ਕਿਸਮ ਦੇ ਸਿਆਸੀ ਹੱਕ ਹਾਸਲ ਨਹੀਂ ਸਨ।


ਸ਼੍ਰੇਣੀ:ਸਾਮੰਤਵਾਦ
ਸ਼੍ਰੇਣੀ:ਮਧਕਾਲ
ਦੁੱਲੇਵਾਲਾ

ਦੂਲੇਵਾਲਾ, ਪੰਜਾਬ ਵਿੱਚ ਬਠਿੰਡੇ ਜ਼ਿਲ੍ਹੇ ਦਾ ਇੱਕ ਪਿੰਡ ਹੈ। ਇਹ ਤਹਿਸੀਲ ਫੂਲ ਦੇ ਅਧੀਨ ਆਉਂਦਾ ਹੈ। ਇਹ ਫੂਲ ਤੋਂ 15.3 ਕਿਮੀ ਦੀ ਦੂਰੀ ਤੇ ਹੈ। ਦੁਲੇਵਾਲਾ ਆਪਣੇ ਜ਼ਿਲ੍ਹਾ ਹੈੱਡਕੁਆਟਰ ਸ਼ਹਿਰ ਬਠਿੰਡਾ ਤੋਂ 39.2 ਕਿਮੀ ਦੀ ਦੂਰੀ ਤੇ ਹੈ ਅਤੇ ਆਪਣੇ ਪੰਜਾਬ ਦੀ ਰਾਜਧਾਨੀ ਚੰਡੀਗੜ ਤੋਂ 150 ਕਿਮੀ ਦੀ ਦੂਰੀ ਤੇ।
ਇਸਦੇ ਨੇੜੇ, ਭਾਈ ਰੂਪਾ (4.7 ਕਿਮੀ), ਦੀਨਾ ਕਾਂਗੜ (4.5 ਕਿਮੀ), ਦਿਆਲਪੂਰਾ ਭਾਈਕਾ (4.7 ਕਿਮੀ), ਆਦਮਪੁਰਾ (5.7 ਕਿਮੀ), ਸੰਧੂ ਖੁਰਦ (5.9 ਕਿਮੀ) ਹਨ। ਇਸ ਪਿੰਡ ਦਾ ਮੁੱਢ ਉਦੋਂ ਬੱਝਿਆ ਜਦੋਂ ਪੁਰਾਣੇ ਦੁੱਲੇਵਾਲਾ (ਪੁਰਾਣਾ ਪਿੰਡ) ਵਿੱਚ ਭਿਆਨਕ ਹੜ੍ਹ ਆ ਗਏ ਸਨ। ਲੋਕ ਆਪਣਾ ਘਰ ਬਾਰ ਛੱਡ ਕੇ ਇਸ ਟਿੱਬਿਆਂ ਵਾਲੇ ਇਲਾਕੇ ਉੱਤੇ ਆ ਕੇ ਆਪਣਾ ਵਸੇਰਾ ਕੀਤਾ ਜੋ ਕਿ ਪੁਰਾਣੇ ਪਿੰਡ ਤੋਂ ਲਗਪਗ 500 ਮੀਟਰ ਦੀ ਦੂਰੀ ਤੇ ਹੈ। ਹੜ੍ਹ ਦੇ ਪਾਣੀ ਦਾ ਨਿਕਾਸ ਨਾ ਹੋਣ ਕਰਕੇ ਇਸ ਟਿੱਬੇ ਨੂੰ ਸਰਕਾਰ ਵੱਲੋਂ ਪਲਾਟਾਂ ਵਿੱਚ ਵੰਡ ਕੇ ਲੋਕਾਂ ਨੂੰ ਸਮਰਪਿਤ ਕਰ ਦਿੱਤਾ, ਜਿਸਨੂੰ ਅੱਜਕੱਲ ਮਾਡਲ ਗ੍ਰਾਮ ਵੀ ਕਹਿੰਦੇ ਹਨ। ਨਜ਼ਦੀਕ ਪਿੰਡ ਸਲਾਬਤਪੁਰਾ ਵੀ ਇਸੇ ਹੀ ਸਕੀਮ ਅਧੀਨ ਬਣਾਇਆ ਗਿਆ ਹੈ। ਇਸ ਪਿੰਡ ਵਿੱਚ ਇੱਕ ਸਰਕਾਰੀ ਪ੍ਰਾਇਮਰੀ ਸਕੂਲ, ਹਾਈ ਸਕੂਲ ਅਤੇ ਪਿੰਡ ਦੇ ਸਹਿਯੋਗ ਨਾਲ ਸੰਤ ਬਾਬਾ ਮਨੀ ਸਿੰਘ ਜੀ ਗਰਲਜ਼ ਕਾਲਜ ਪਿਛਲੇ 4 ਸਾਲ ਤੋਂ ਚਾਲੂ ਕੀਤਾ ਹੋਇਆ ਹੈ। ਜਿਸਦੇ ਯੋਗਦਾਨ ਲਈ ਇਲਾਕਾ ਨਿਵਾਸੀ ਤਤਪਰ ਰਹਿੰਦੇ ਹਨ। ਇਸ ਪਿੰਡ ਨੂੰ ਪੰਜਾਬ ਸਰਕਾਰ ਵੱਲੋਂ ਸਵੱਛਤਾ ਅਤੇ ਹਰਿਆਲੀ ਪੁਰਸਕਾਰ ਵੀ ਮਿਲ ਚੁੱਕਾ ਹੈ।
ਹਵਾਲੇ

ਸ਼੍ਰੇਣੀ:ਬਠਿੰਡਾ ਜ਼ਿਲ੍ਹੇ ਦੇ ਪਿੰਡ